BG Официален вестник на Европейския съюз C 124/1

Известие на Комисията — Технически насоки относно класифицирането на отпадъци

(2018/C 124/01)

Настоящото известие има за цел да предостави технически насоки по определени аспекти на Директива 2008/98/ЕО относно отпадъците („Рамкова директива за отпадъците“, или РДО) (1) и Решение 2000/532/ЕО на Комисията за списъка на отпадъците („Европейски списък на отпадъците“, или ЕСО), преработени през 2014 и 2017 г. (2)

По-конкретно с известието се предоставят разяснения и насоки за националните органи, включително местните власти, както и за стопанските субекти (например във връзка с разрешителните режими), относно правилното тълкуване и прилагане на съответното законодателство на ЕС по отношение на класифицирането на отпадъците, а именно идентифицирането на опасните свойства, оценката дали отпадъците проявяват опасни свойства, и накрая — класифицирането на отпадъците като опасни или неопасни.

Известието е прието след обсъждания и консултации с държавите членки и със заинтересованите страни (3).

Известието съдържа три глави и четири приложения:

— първа глава съдържа основните положения за класифицирането на отпадъци и инструкции за четенето на указанията;

— във втора глава са представени накратко приложимите части на законодателството на ЕС в областта на отпадъците и тяхното значение за определянето и класифицирането на отпадъците, включително на опасните отпадъци;

— в трета глава са разгледани основните стъпки на процеса за класифициране на отпадъците, като се набляга на основните понятия, без да се навлиза в подробни описания.

За подробна информация следва да се разгледат съответните приложения, където обстойно са описани специфичните аспекти:

— приложение 1 съдържа информация за списъка на отпадъците и за избирането на подходящи позиции от списъка;

— в приложение 2 са представени различните източници на информация за опасните вещества и тяхното класифициране;

— в приложение 3 са описани принципите за оценяване на отделните опасни свойства — от НР 1 до НР 15;

— приложение 4 съдържа преглед на основните понятия и препратки към наличните стандарти и методи за вземане на проби от отпадъци и за химически анализ на отпадъци.

С настоящия документ се предоставят разяснения в съответствие със съществуващото законодателство на ЕС, като се вземат предвид и ръководствата за класифициране на отпадъци в различни държави членки на ЕС.

При необходимост настоящите технически насоки могат да бъдат актуализирани с оглед на опита, придобит при прилагането на съответното законодателство на ЕС.

Насоките, предоставени в настоящото известие, не засягат тълкуванията, които би могъл да даде Съдът на Европейския съюз. Становищата, изразени в настоящия документ, не могат да предопределят позицията, която Комисията би заела пред Съда.

СЪКРАЩЕНИЯ

ИЛБ Информационен лист за безопасност ИУПС Излезли от употреба превозни средства КЕ Класифициране и етикетиране КЕО Класифициране, етикетиране и опаковане КПО Критерии за приемане на отпадъци ОЕЕО Отпадъци от електрическо и електронно оборудване ООН Организация на обединените нации ОРВ Озоноразрушаващо вещество УОЗ Устойчив органичен замърсител ATP Привеждане в съответствие с техническия прогрес BDE Бромирани дифенилетери BREF Референтен документ за най-добри налични техники BTEX Бензен, толуен, етилбензен и ксилен CEN Европейски комитет по стандартизация CLRTAP Конвенция за трансгранично замърсяване на въздуха на далечни разстояния ECHA Европейска агенция по химикали EEA Европейска агенция за околната среда GHS Глобална хармонизирана система РАН Многопръстенни ароматни въглеводороди

СЪДЪРЖАНИЕ

СЪКРАЩЕНИЯ 3

1. ВЪВЕДЕНИЕ 5

1.1. Обща информация 5

1.2. За кого са предназначени насоките? 5

1.3. Как трябва да бъдат четени насоките? 5

2. НОРМАТИВНА УРЕДБА 6

2.1. Законодателство в областта на отпадъците 6

2.1.1. Рамкова директива за отпадъците (РДО) 6

2.1.2. Европейски списък на отпадъците (ЕСО) 7

2.1.3. Регламент за превоза на отпадъци (РПО) 8

2.1.4. Директива относно депонирането на отпадъци 8

2.1.5. Директива за отпадъците от миннодобивните индустрии („Директива за минните отпадъци“) 9

2.1.6. Регламент REACH 9

2.1.7. Регламент за класифицирането, етикетирането и опаковането (КЕО) 10

2.1.8. Регламент за устойчивите органични замърсители (УОЗ) 10

2.1.9. Директива „Севезо III“ 11

3. ПРОЦЕДУРИ ЗА КЛАСИФИЦИРАНЕТО НА ОТПАДЪЦИ 12

3.1. Общ подход при класифицирането на отпадъци 12

3.1.1. Стъпка 1: Приложима ли е РДО? 13

3.1.2. Стъпка 2: Коя позиция от ЕСО е приложима? 14

3.2. Класиране в позиция ОО или ОН 15

3.2.1. Стъпка 3: Налични ли са достатъчно познания за състава на отпадъка, за да се определи дали той проявява опасни свойства, посредством изчисления или изпитвания в съответствие със стъпка 4? 16

3.2.2. Стъпка 4: Отпадъкът проявява ли някое от опасните свойства НР 1 — НР 15? 17

3.2.3. Стъпка 5: Има ли вероятност или информация за наличие в отпадъка на УОЗ, посочени в приложението за ЕСО (точка 2, трето тире)? 18

ПРИЛОЖЕНИЯ:

ПРИЛОЖЕНИЕ 1: Списък на отпадъците с обяснителни бележки 21

ПРИЛОЖЕНИЕ 2: Източници на данни и основна информация за опасните вещества 83

ПРИЛОЖЕНИЕ 3: Специфични подходи за определянето на опасни свойства (НР 1—НР 15) 87

ПРИЛОЖЕНИЕ 4: Вземане на проби и химически анализ на отпадъци 124

ПРИЛОЖЕНИЕ 5: Източници и външни публикации 134

1. ВЪВЕДЕНИЕ

1.1. Обща информация

Класифицирането на отпадъците като опасни или неопасни и по-конкретно установяването кога и при какви обстоятелства отпадъците следва да се разглеждат като опасни, представлява изключително важно решение в цялостния процес на управление на отпадъците — от тяхното генериране до крайното им третиране. Правилното класифициране на отпадъците като опасни води до възникването на редица важни задължения, например във връзка с етикетирането и опаковането, както и по отношение на наличните методи за законосъобразно третиране.

При направения през 2014 и 2017 г. преглед на уредбата за класифициране на отпадъците и на списъка на свойствата, които ги правят опасни, Европейският съюз извлече поуки от прилагането на законодателството в областта на отпадъците и взе предвид научния и икономическия напредък. Тази актуализация на законодателството, при която са отчетени също така фундаменталните промени в нормативната уредба на ЕС в областта на химикалите през последните години, отново поставя предизвикателства пред компетентните органи и промишлеността.

Както се подчертава и в Съобщението на Комисията относно варианти за решаване на въпросите, свързани с взаимодействието на законодателството в областта на химикалите, продуктите и отпадъците (COM(2018) 32 final), начинът, по който се изпълняват и прилагат правилата за класифициране на отпадъците, има важни последици за бъдещия избор на управление на отпадъците, като осъществимост и икономическа жизнеспособност на събирането, метод на рециклиране или избор между рециклиране и обезвреждане. Подобни несъответствия може да окажат въздействие върху използването на вторични суровини. Настоящият документ с насоки относно класифицирането на отпадъците се предлага в съобщението като първа стъпка, с чиято помощ стопанските субекти, извършващи дейности по управление на отпадъците, и компетентните органи да прилагат общ подход към характеризирането и класифицирането на отпадъци, така че несъответствията и последиците от тях максимално да се ограничат.

1.2. За кого са предназначени насоките?

С настоящия документ се предоставят насоки за националните органи, включително органите на местната власт, както и за стопанските субекти (например във връзка с разрешителните режими) относно правилното тълкуване и прилагане на законодателството на ЕС, приложимо към класифицирането на отпадъците, по-конкретно Рамковата директива за отпадъците (4) и списъка на отпадъците (5).

1.3. Как трябва да бъдат четени насоките?

Основите положения и специалната нормативна уредба са представени в първа и втора глава.

В трета глава се разглеждат основните стъпки на класификационния процес. В нея не се дава конкретна информация относно начините за изпълнение на необходимите стъпки, а само се описва процесът като цяло. За определени стъпки са направени препратки към съответното приложение, в което може да бъде намерена по-подробна информация.

2. НОРМАТИВНА УРЕДБА

2.1. Законодателство в областта на отпадъците

2.1.1. Рамкова директива за отпадъците (РДО)

РДО определя какво представлява „отпадък“ и как следва да бъде управляван. Опасните отпадъци са определени като отпадъци, които проявяват едно или повече от петнадесетте опасни свойства, посочени в приложение III към РДО. В член 7 от РДО се установяват основните принципи на списъка на отпадъците.

Каре 1: Рамкова директива за отпадъците

Директива 2008/98/EО (Рамкова директива за отпадъците, по-нататък РДО) е основният нормативен документ в областта на отпадъците на равнището на ЕС. Тъй като е директива, РДО е транспонирана в националните законодателства на държавите членки с отделни нормативни актове.

Приложното поле на директивата се установява от определението за „отпадък“ в член 3, точка 1 от РДО:

„всяко вещество или предмет, от който притежателят се освобождава или възнамерява да се освободи, или е длъжен да се освободи.“

В много случаи е лесно да се вземе решение за това дали дадено вещество или предмет е отпадък в съответствие с РДО. В други случаи обаче това е по-трудно. Подробни насоки относно определението за отпадък, включително информация за изключенията от приложното поле на РДО и примери от задължителната практика на Съда на ЕС, могат да бъдат намерени в документа „Насоки за тълкуване на ключови разпоредби на Директива 2008/98/EC“ (6) (по-нататък „Насоки за РДО“). Ако дадено вещество или предмет отговаря на критериите за отпадък, спрямо него се прилага законодателството в областта на отпадъците, включително правилата за класифициране на отпадъците (освен ако предметът или веществото не са изрично изключени от приложното поле на РДО).

Понятието „опасни отпадъци“ е определено в член 3, точка 2 от РДО по следния начин:

„отпадъци, които проявяват едно или повече опасни свойства, посочени в приложение III.“

Решението дали дадено вещество или предмет може да се счита за отпадък по смисъла на РДО, е важно, но също толкова важно е решението за класифицирането на отпадъка като „неопасен“ или „опасен“.

За управлението на опасни отпадъци се прилагат строги условия, по-конкретно:

— задължение за предоставяне на доказателства за проследяването на отпадъците в съответствие със системата, въведена от съответната държава членка (член 17 от РДО);

— забрана за смесване (член 18 от РДО, подробности вж. в Насоките за РДО);

— специфични задължения за етикетиране и опаковане (член 19 от РДО).

Съгласно законодателството на ЕС опасните отпадъци могат да бъдат третирани само в специализирани съоръжения за третиране, които са получили специално разрешение в съответствие с изискванията на членове 23—25 от РДО или по други нормативни актове, като например Директивата за депонирането на отпадъци (7) и Директивата за емисиите от промишлеността (8).

Свойствата по приложение III към РДО, които правят отпадъците опасни, неотдавна бяха адаптирани към научния напредък с Регламент (ЕС) № 1357/2014 на Комисията (9), приложим от 1 юни 2015 г., и Регламент (ЕС) 2017/997 на Съвета (10), приложим от 5 юли 2018 г. Регламентите на ЕС се прилагат пряко в държавите членки без транспониране в националното законодателство. Опасните свойства са разгледани подробно в приложение 3 към настоящия документ.

По отношение на класифицирането на отпадъците в член 7 от РДО се определят основните принципи на списъка на отпадъците (вж. по-долу) и неговото прилагане. Когато отразяват Европейския списък на отпадъците (ЕСО) в своите национални документи, държавите членки могат да включват допълнителни позиции.

Член 7 от РДО В член 7, параграфи 2 и 3 от РДО се уреждат случаите, когато държава членка счита за опасен отпадък, посочен като неопасен в ЕСО, и обратно. Съгласно посочените два параграфа: „2. Държава членка може да счита даден отпадък за опасен, дори и той да не е включен като опасен в списъка на отпадъците, в случаите, когато проявява едно или повече от посочените в приложение III свойства. Държавата членка незабавно нотифицира Комисията за всеки такъв случай. Тя ги отбелязва в предвидения от член 37, параграф 1 доклад и предоставя на Комисията цялата информация по въпроса. Списъкът се преразглежда, като се вземат предвид получените нотификации, за да се вземе решение относно неговото адаптиране. 3. Когато държава членка разполага с доказателство, че даден отпадък, който е включен в списъка за опасни отпадъци, не проявява никое от изброените в приложение III свойства, тя може да разглежда този отпадък като неопасен отпадък. Държавата членка незабавно нотифицира Комисията за всеки такъв случай и предоставя на Комисията необходимите доказателства. Списъкът се преразглежда, като се вземат предвид получените нотификации, за да се вземе решение относно неговото адаптиране.“ В член 7, параграфи 2 и 3 не се определят компетентният орган, нито приложимата процедура за тези решения, като този въпрос е оставен на вътрешната нормативна и административна уредба на всяка държава членка (стопанските субекти и други частни субекти обаче не се считат за държави членки и не са оправомощени да вземат решения по член 7, параграфи 2 и 3 от РДО).

Каре 2: Член 7 от РДО

2.1.2. Европейски списък на отпадъците (ЕСО)

С ЕСО се установяват допълнителни разпоредби за оценяването на опасните свойства и за класифицирането на отпадъците. Съгласно ЕСО отпадъците се разпределят в глави, подглави и позиции. Позициите в списъка могат да бъдат категоризирани като „безусловно опасни“, „безусловно неопасни“ и „огледални“.

Каре 3: Европейски списък на отпадъците

Европейският списък на отпадъците (ЕСО) е установен с Решение 2000/532/ЕО на Комисията (11). ЕСО е ключовият документ за класифицирането на отпадъците. Консолидираната версия на ЕСО, която съществува от 2000 г., е ревизирана с Решение 2014/955/ЕС на Комисията (12) с оглед адаптирането на списъка към научния прогрес и неговото хармонизиране с развитието на законодателството в областта на химикалите. Тъй като е Решение на ЕС, Европейският списък на отпадъците е задължителен в своята цялост, адресиран е до държавите членки и не изисква транспониране. Някои държави членки публикуваха ръководства, които отразяват ЕСО и са предназначени да подпомогнат стопанските субекти и съответните органи при прилагането на списъка в съответната държава членка, особено в случаите, когато държавата членка използва член 7, параграфи 2 или 3, вж. каре 2 по-горе.

Класифицирането по ЕСО на първо място означава, че всеки отпадък трябва да бъде класифициран с шестцифрен код (за подробна информация вж. приложение 1).

Пълното класифициране в съответствие с изискванията позволява на стопанските субекти и на компетентните органи да вземат решение по въпроса дали отпадъкът е опасен, или не (за подробна информация вж. 2.3.1). В това отношение в ЕСО се разграничават три вида позиции:

— „безусловно опасни позиции“ — отпадъците, класирани в безусловно опасни позиции, не могат да бъдат отнасяни в неопасни позиции и са опасни без по-нататъшна оценка;

— „безусловно неопасни позиции“ — отпадъците, класирани в безусловно неопасни позиции, не могат да бъдат отнасяни в опасни позиции и са неопасни без по-нататъшна оценка;

— понятието „огледални позиции“ се отнася за случаите, когато отпадък от един и същ източник може да бъде класиран в опасна или неопасна позиция от ЕСО в зависимост от конкретния случай и състава на отпадъка.

2.1.3. Регламент за превоза на отпадъци (РПО)

РПО въвежда в правото на ЕС разпоредбите на Базелската конвенция и на Решение C(2001)107/Final на ОИСР. Процедурите за превоз зависят от вида, местоназначението и третирането на отпадъка.

Каре 4: Регламент за превоза на отпадъци

Регламент (ЕО) № 1013/2006 относно превози на отпадъци („Регламент за превоза на отпадъци“, или РПО) (13) въвежда в правото на ЕС разпоредбите на Базелската конвенция и на Решение C(2001)107/Final на ОИСР. РПО, който се прилага пряко във всички държави членки, установява процедурите, условията и изискванията, които трябва да бъдат изпълнени при трансграничните превози на отпадъци, включително превозите между държави членки. Съгласно членове 34 и 36 от РПО се забраняват износът на отпадъци за обезвреждане извън ЕС/ЕАСТ, както и износът на опасни отпадъци от ЕС към държави, за които не се прилага Решението на ОИСР.

Съществуват две процедури за контрол на превоза на отпадъци:

— процедура на общи информационни изисквания по член 18, която обикновено се прилага при превоза за оползотворяване на отпадъци, изброени в приложение III (отпадъци, попадащи в „зеления“ списък) или IIIА, и

— процедура на предварително писмено нотифициране и съгласие за всички останали видове превоз на отпадъци.

При идентифицирането на отпадъци за определяне на правилната процедура и документация се прилага класифициране по списъци, дадени в приложения III—IV към РПО (списъци, въведени от международните споразумения). Подходът за класифициране, предвиден с тези списъци, е различен от подхода по ЕСО.

Класификацията по РДО и ЕСО обаче е важна и за прилагането на РПО, например като критерий за това дали отпадъкът може да бъде изнасян за определени държави, които не са членки нито на ЕС, нито на ОИСР (член 36, параграф 1 от РПО). Класификацията на отпадъците в съответствие с позициите, изброени в приложения III—IV към РПО (т.е. кодове по Базелската конвенция и ОИСР), както и с позициите по ЕСО (част втора от приложение V към РПО), следва да бъде посочена в нотификацията и в превозния документ, използван в рамките на нотификационната процедура, в съответствие с указанията, дадени в точка 25 от приложение IВ. По сходен начин отпадъците следва да бъдат идентифицирани в документа от приложение VII за превози, които са предмет на общите информационни изисквания по член 18.

По отношение на превозите на отпадъци, които са предмет на процедурата с предварително писмено нотифициране и съгласие, в нотификацията и превозните документи (приложения IA и IБ) следва да се използват кодовете за опасни характеристики (кодове Н) и за третирания (кодове D и R), посочени съответно в приложения III и IV към Базелската конвенция.

2.1.4. Директива относно депонирането на отпадъци

Директивата относно депонирането на отпадъци съдържа правила относно управлението, условията на разрешителните, закриването и последващите грижи по депата за отпадъци. Решение 2003/33/ЕО на Съвета определя критериите за приемане на отпадъци (КПО) в различните класове депа за отпадъци, признати от Директивата относно депонирането на отпадъци. Анализите, извършвани в рамките на КПО, обикновено не могат да бъдат използвани за класифицирането на отпадъци по ЕСО.

Каре 5: Директива относно депонирането на отпадъци

Директива 1999/31/ЕО относно депонирането на отпадъци („Директива за депонирането“) (14) съдържа правила относно управлението, условията на разрешителните, закриването и последващите грижи по депата за отпадъци. Решение 2003/33/ЕО на Съвета определя критериите за приемане на отпадъци (КПО) в различните класове депа за отпадъци, признати от Директивата относно депонирането на отпадъци.

Класифицирането на отпадъка като опасен в съответствие с ЕСО и приложение III към РДО е важно и за целите на Директивата за депонирането, тъй като в общия случай опасните отпадъци следва да се депонират в депа за опасни отпадъци, а неопасните отпадъци следва да се депонират в депа за неопасни или инертни отпадъци. Стабилните, нереагиращи опасни отпадъци могат да се депонират в депа за неопасни отпадъци, ако са изпълнени КПО и условията, установени в приложение II към Директивата за депонирането. В допълнение Б към Решение 2003/33/ЕО на Съвета ясно е посочена ролята на „базисната характеризация“ и произтичащите от нея заключения относно опасността и допускането на отпадъците за депониране, включително с илюстрация на този подход във фигура 1.

Класифицирането на отпадъците като опасни или неопасни съгласно принципите на РДО и ЕСО не трябва обаче да се смесва с оценката на отпадъците, която се извършва за определяне на съответствието с критериите за приемане на отпадъците, установени с приложение II към Директивата за депонирането и посочени в Решение 2003/33/ЕО на Съвета („Решение за КПО“).

2.1.5. Директива за отпадъците от миннодобивните индустрии („Директива за минните отпадъци“)

С Директивата за минните отпадъци се установява уредбата за добро управление на отпадъците от миннодобивните индустрии. Въпреки че отпадъците от миннодобивните индустрии са изключени от приложното поле на РДО, тяхното класифициране за опасност следва да се извършва в съответствие с ЕСО.

Каре 6: Директива за минните отпадъци

Директива 2006/21/ЕО относно управлението на отпадъците от миннодобивните индустрии („Директива за минните отпадъци“) (15) има за цел да гарантира, че отпадъците от миннодобивните индустрии се управляват по начин, който предотвратява или намалява във възможно най-голяма степен всякакви отрицателни въздействия върху околната среда и произтичащите от тях рискове за здравето на човека. Въпреки че отпадъците от миннодобивните индустрии, които попадат в обхвата на Директивата за минните отпадъци, са изрично изключени от приложното поле на РДО (член 2, параграф 2, буква г) от РДО), класификацията по ЕСО е важна, защото съгласно Директивата за минните отпадъци операторите са длъжни да изготвят планове за управление на отпадъците, предвиждащи необходимите мерки за правилно им управление. В съответствие с плана за управление на отпадъците класифицирането за опасност на отпадъците от миннодобивните индустрии следва да се извършва по критериите на ЕСО.

2.1.6. Регламент REACH

С Регламент REACH се установяват правила за регистрацията, оценката, разрешаването и ограничаването на химикали в ЕС. Отпадъкът не е вещество, изделие или препарат по смисъла на REACH. Въпреки това информацията, събрана в съответствие с REACH, може да е важна за класифицирането на отпадъците.

Каре 7: Регламент REACH

Регламент (ЕО) № 1907/2006 относно регистрацията, оценката, разрешаването и ограничаването на химикали (REACH) (16) влезе в сила през 2007 г. Регламент REACH е общият нормативен акт за химикалите на равнището на ЕС и се прилага за веществата (в самостоятелен вид, в препарати или в изделия). Целта е да се гарантират висока степен на защита на здравето на човека и околната среда, включително насърчаването на алтернативни методи за оценка на опасности от вещества, както и свободното движение на вещества на вътрешния пазар, като същевременно се подобряват конкурентоспособността и иновацията. С Регламент REACH се определят и уреждат редица процеси, чиято обща цел е да се гарантира безопасното използване на химикалите:

— регистрация на веществата (изисква се в Европейската агенция по химикали (ECHA) да бъде предоставена информация относно свойствата и употребите на веществата при спазване на определени условия);

— подобряване на комуникацията във веригата на доставките посредством разширени информационни листове за безопасност (РИЛБ);

— оценка на веществата от публични органи, за да се създаде сигурност относно правилното осъществяване на регистрационния процес и за допълнително изясняване на опасенията във връзка с определени вещества;

— ограничаване на използването на вещества, по отношение на които е установен неприемлив риск;

— разрешаване — прилага се за определени вещества, пораждащи сериозно безпокойство (SVHC), които могат да бъдат пускани на пазара и употребявани след предоставянето на специално разрешение с ограничен срок при спазването на определени условия.

Важно е да се отбележи, че съгласно член 2, параграф 2 от Регламент REACH отпадъкът (по смисъла на РДО) не се счита за вещество, препарат или изделие по REACH. С регламента не се предвиждат преки задължения за причинителите или притежателите на отпадъци (етапът на образуване на отпадъци обаче следва да бъде отразен в доклада за безопасност на химичното вещество, който се представя като част от досието за регистрация на вещества, произвеждани или внасяни в ЕС в количества над 10 тона годишно.).

Въпреки това информацията относно химическите вещества, която се събира и съобщава в рамките на REACH, особено информацията за опасностите и нейното последващо използване в класификацията по Регламента за класифицирането, етикетирането и опаковането на вещества и смеси, е от съществено значение (вж. приложение 2) за класифицирането на отпадъците.

Отбележете, че методите за изпитване, които следва да бъдат използвани за целите на Регламент REACH, са посочени в Регламент (ЕО) № 440/2008 („Регламент относно методите за изпитване“). Някои методи за изпитване съгласно посочения регламент или адаптации на тези методи могат да бъдат прилагани при класифицирането на отпадъци.

2.1.7. Регламент за класифицирането, етикетирането и опаковането (КЕО)

С Регламента за КЕО се установяват критерии за класифицирането на вещества и препарати според тяхната опасност. Отпадъкът не се счита за вещество, смес или изделие по Регламента за КЕО. Опасните свойства, отнасящи се за отпадъците обаче, са свързани с критериите за КЕО. Освен това класификацията на веществата по Регламента за КЕО може да има значение и за класифицирането на отпадъците.

Каре 8: Регламент за класифицирането, етикетирането и опаковането

Регламент (ЕО) № 1272/2008 относно класифицирането, етикетирането и опаковането на вещества и смеси („Регламент за КЕО“) (17) адаптира за целите на ЕС международната система на ООН за класифициране на химическите вещества (Глобална хармонизирана система — GHS). В този смисъл с регламента се установяват подробни критерии за оценяването на веществата и за определянето на техните класификации за опасност.

Както при Регламент REACH, в член 1, параграф 3 от Регламента за КЕО се посочва, че отпадъкът не се счита за вещество, смес или изделие, следователно задълженията по Регламента за КЕО не се прилагат за причинителите или притежателите на отпадъци.

Въпреки че в основата на приложение III към РДО е Регламентът за КЕО, посоченото приложение не възпроизвежда буквално установените в регламента критерии. Във връзка с класифицирането на отпадъците трябва да се отбележи, че някои критерии за определяне на опасни свойства по РДО препращат директно към класовете и категориите на опасност по Регламента за КЕО и към предупрежденията за опасност и съответните критерии за класифициране. Редица огледални позиции съдържат позовавания на конкретни опасни вещества. Класификацията на веществата се извършва в съответствие с Регламента за КЕО, а наличието на опасни вещества в отпадъците следва да бъде оценявано по приложение III към РДО (за подробна информация вж. раздел 2.3.2 и приложение 3). Освен това таблица 3.1 в част 3 от приложение VI към Регламента за КЕО съдържа набор от официални хармонизирани класификации на вещества. В случаите, когато е налична такава хармонизирана класификация, тя следва да се използва при класифицирането на отпадъци (за този конкретен аспект вж. раздел 2.1.1 от приложение 2).

2.1.8. Регламент за устойчивите органични замърсители (УОЗ)

Регламентът за УОЗ е насочен към опазването на околната среда и на здравето на човека от устойчиви органични замърсители (УОЗ). Отпадъците, съдържащи определени УОЗ, посочени в приложението за ЕСО (точка 2, трето тире) над съответните пределни стойности, установени в Регламента за УОЗ, следва да бъдат класифицирани като опасни.

Каре 9: Регламент за УОЗ

Една от целите на Регламент (ЕО) № 850/2004 за устойчивите органични замърсители („Регламент за УОЗ“) (18) е опазването на околната среда и на здравето на човека от определени посочени вещества, които се пренасят през международните граници далеч от източника, задържат се в околната среда и могат да се биоакумулират в живи организми, като с регламента се прилагат съответните международни споразумения. Приложното поле на регламента е ограничено до веществата, изброени в приложенията към него.

Съгласно член 7 от Регламента за УОЗ отпадъците, които се състоят, съдържат или са замърсени от УОЗ над определени пределни стойности (максимално допустими концентрации по член 7, параграф 4, буква а), наричани „допустими ниски концентрации на УОЗ“ (19)), се обезвреждат или оползотворяват без неоправдано забавяне и в съответствие с разпоредбите на Регламента за УОЗ по начин, по който се гарантира, че съдържанието на устойчивите органични замърсители е унищожено или необратимо трансформирано, така че останалите отпадъци и изпускания да не проявяват характеристики на устойчиви органични замърсители. Дейностите по обезвреждането или оползотворяването, които могат да доведат до оползотворяване, рециклиране, възстановяване или повторна употреба на УОЗ, са забранени.

При класифицирането на огледалните позиции, изменени с Решение 2014/955/ЕС, трябва да се отчита наличието на определени УОЗ. Отпадъците, съдържащи определени УОЗ (посочени в точка 2, трето тире от приложението за ЕСО (20)) над съответните максимално допустими концентрации по Регламента за УОЗ, се считат за опасни без по-нататъшно разглеждане (вж. пример в приложение 1, раздел 1.4.10).

Имайте предвид, че:

— наличието на УОЗ, изброени в приложенията към Регламента за УОЗ, които са различни от изрично упоменатите в приложението за ЕСО (точка 2, трето тире) — дори в концентрации, надвишаващи пределните стойности, установени в приложение IV към Регламента за УОЗ, не води до автоматично класифициране на отпадъка като опасен. Класификацията зависи от класифицирането на отпадъка по отношение на неговата опасност и следва да се оценява по общите правила в приложение III към РДО, приложими за НР 1 — НР 15;

— класификацията няма отношение към задълженията на причинителите и притежателите на отпадъци, съдържащи УОЗ, установени в съответствие с Регламента за УОЗ, и не зависи от тях.

2.1.9. Директива „Севезо III“

С Директива „Севезо III“ се цели предотвратяването на големи аварии, свързани с опасни вещества, и ограничаването на техните последствия за околната среда и за здравето на човека. Тя се прилага и за отпадъците. Операторите, работещи с опасни вещества, чиято концентрация в отпадъка е над определени максимално допустими стойности, задължително класифицират отпадъка въз основа на неговите свойства като смес. Приложимите източници на информация могат да включват класификации по законодателството на ЕС в областта на отпадъците.

Каре 10: Директива „Севезо III“

Основната цел на Директива 2012/18/ЕС относно контрола на опасностите от големи аварии, които включват опасни вещества („Директива „Севезо III“) (21), е предотвратяването на такива аварии и ограничаването на техните последствия за човека и околната среда с цел последователно и ефикасно да се осигури висока степен на защита на цялата територия на Съюза.

Операторите, работещи с опасни вещества над определени максимално допустими стойности, са длъжни да вземат всички необходими мерки за предотвратяването на големи аварии и за ограничаването на техните последствия. Изискванията включват предоставяне на информация на гражданите, които могат да бъдат засегнати от аварията, предоставяне на доклади за безопасност, установяване на система за управление на безопасността и на вътрешни аварийни планове. Едно от задълженията на държавите членки е да бъдат осигурени аварийни планове за съседните райони, както и да се планират мерки за ограничаване на последствията.

Директива „Севезо III“ се прилага и за отпадъците, но депата за отпадъци, включително съоръженията за подземно складиране, са изключени от приложното ѝ поле. Бележка 5 в приложение I към Директива „Севезо III“ препраща към Регламент (ЕО) № 1272/2008 за КЕО, като изрично се упоменават отпадъците:

„Опасни вещества, включително отпадъци, които не са обхванати от Регламент (ЕО) № 1272/2008, но които независимо от това са налични или има вероятност да са налични в едно предприятие и които притежават или могат да притежават, според условията, установени в предприятието, еквивалентни свойства по отношение на потенциал за големи аварии, се причисляват временно към най-аналогичната категория или посочено опасно вещество, попадащо в обхвата на настоящата директива.“

3. ПРОЦЕДУРИ ЗА КЛАСИФИЦИРАНЕТО НА ОТПАДЪЦИ

3.1. Общ подход при класифицирането на отпадъци

Оценяването и класифицирането на отпадъци се извършват за всеки отделен поток от отпадъци, генерирани от производител, след получаването на представителна проба. При наличието на отпадъци от повече от един вид всеки отпадък се оценява самостоятелно. Това гарантира, че отделни опасни отпадъци или партиди от опасни отпадъци:

— няма да бъдат погрешно класифицирани като неопасни чрез смесване (разреждане) с други отпадъци (вж. член 7, параграф 4 от РДО);

— ще бъдат идентифицирани своевременно, за да не се допусне сместването им с други отпадъци, например в кофа, чувал, насип или кош (вж. член 18 от РДО).

Тези изисквания не се прилагат единствено за смесените битови отпадъци от домакинствата.

В следващата глава и блок-схема (вж. фигура 2) е разгледан общият подход при класифицирането на отпадъци. В блок-схемата се посочват:

— главата от настоящия документ, в която има общо описание на съответната стъпка от класификационния процес, и

— приложението към настоящия документ, в което е предоставена подробна информация.

След изпълнението на първите две стъпки, посочени по-долу, трябва да е ясно дали:

— съответното вещество или предмет попада в приложното поле на РДО и ЕСО, и

— приложимата позиция от ЕСО е „безусловна“ (опасна или неопасна), или е „огледална“ и съответно трябва да се извърши по-нататъшна оценка.

3.1.1. Стъпка 1: Приложима ли е РДО?

Преди класифицирането на отпадъка следва да се провери дали изобщо е приложима РДО:

— първо, трябва да се установи дали въпросното вещество или предмет е отпадък (съгласно определението в РДО). Определянето дали въпросното вещество или предмет е отпадък по смисъла на РДО, е предварително условие за последващо оценяване на неговата опасност. За тази конкретна оценка в Насоките за РДО се разясняват основното определение за „освобождаване“ и свързани с него понятия по РДО, като например „страничен продукт“ и „край на отпадъка“.

— второ, трябва да се провери дали някои потоци от отпадъци са изключени от приложното поле на РДО. Дори ако веществото или предметът се счита за отпадък, трябва да се прецени дали е приложимо някое от изключенията, предвидени в член 2 от РДО. Текстът на член 2 е даден в следващото каре. Насоките за РДО съдържат подробни разяснения за определен набор от изключения. Ако в резултат на оценката се установи, че е приложимо изключение, тогава РДО и ЕСО са неприложими (специален случай е Директивата за минните отпадъци, описана в глава 2.1.5; въпреки че е извън приложното поле на РДО, при обстоятелствата, упоменати в посочената директива, отпадъкът следва да бъде класифициран в съответствие с ЕСО). Всички потоци от отпадъци, които не са изрично изключени от РДО, се класифицират в съответствие с РДО и ЕСО съгласно подхода, изложен в настоящите технически насоки. Това включва случаите, когато за конкретния поток от отпадъци съществува допълнителен нормативен акт (като например за отпадъци от електрическо и електронно оборудване (ОЕЕО) по Директива 2012/19/ЕС (22) или отпадъци от батерии по Директива 2006/66/ЕО (23)), както е упоменато в член 2, параграф 4 от РДО.

Директива 2008/98/ЕО Член 2 Изключения от приложното поле 1. От обхвата на настоящата директива се изключват: а) изпуснати в атмосферата отпадъчни газове; б) земя (in situ), включително неизкопана замърсена почва и трайно свързани със земята сгради; в) незамърсена почва и други материали в естествено състояние, изкопани по време на строителни дейности, когато е сигурно, че материалът ще бъде използван за целите на строителството в естественото си състояние на площадката, от която е изкопан; г) радиоактивни отпадъци; д) извадени от употреба експлозиви; е) фекална материя, ако не попада в обхвата на параграф 2, буква б), слама и други естествени неопасни материали от селското или горското стопанство, които се използват в земеделието, лесовъдството или за производството на енергия от такава биомаса посредством процеси или методи, които не увреждат околната среда и не застрашават човешкото здраве. 2. От обхвата на настоящата директива се изключват следните отпадъци, доколкото попадат в приложното поле на други законодателни актове на Общността: а) отпадъчни води; б) странични животински продукти, включително преработени продукти, попадащи в приложното поле на Регламент (ЕО) № 1774/2002, с изключение на предназначените за изгаряне, депониране или използване в инсталация за биогаз или компост; в) трупове на умрели, но не заклани животни, включително такива, които са убити, за да се прекрати разпространението на епизоотични болести, и които се обезвреждат в съответствие с Регламент (ЕО) № 1774/2002; г) отпадъци, получени от проучването, добива, обработката и съхранението на минерални суровини и при експлоатацията на кариери, попадащи в обхвата на Директива 2006/21/ЕО на Европейския парламент и на Съвета от 15 март 2006 г. относно управлението на отпадъците от миннодобивните индустрии. 3. Без да се засяга спазването на задълженията, произтичащи от други приложими законодателни актове на Общността, седименти, преместени в повърхностни води с цел управление на водите и водните пътища или предотвратяване на наводнения, смекчаване на последствията от наводнения и суша или култивация на земята, се изключват от обхвата на настоящата директива, ако е доказано, че седиментите са безопасни. 4. Чрез отделни директиви могат да се установят специфични правила за конкретни случаи, или правила, допълващи тези на настоящата директива, които да се прилагат за управление на определени категории отпадъци.

Каре 11: Член 2 от РДО — изключения от приложното поле

3.1.2. Стъпка 2: Коя позиция от ЕСО е приложима?

ЕСО съдържа 20 глави (двуцифрени кодове), всяка от които е разделена на подглави (четирицифрени кодове) и позиции (шестцифрени кодове).

Класирането в определена позиция се извършва по процедурата за използване на списъка на отпадъците. С нея се определя ред за степенуване на главите по приоритет. Вариант на ЕСО с обяснителни бележки и процедура за използване на списъка са дадени в приложение 1.

Всеки отпадък, който може да бъде идентифициран с позиция, отбелязана със звездичка (*), следва да се счита за опасен. Отпадъците, определени във всички останали позиции, се считат за неопасни. За да се извърши стъпка 2 и да се установят приложимата позиция или позиции от ЕСО:

— е необходимо да се оцени коя позиция или позиции от ЕСО са подходящи за съответния отпадък, като се вземат предвид и специфичните позиции в държавите членки, които могат да са въведени в националното законодателство въз основа на член 7, параграфи 2 и 3 от РДО;

— след това трябва да се оцени в коя от следните видове позиции трябва да бъде класиран разглежданият отпадък: — Безусловно опасна (БО) позиция (обозначена със звездичка (*) Отпадъците, класирани в безусловно опасни позиции, не могат да бъдат отнасяни в неопасни позиции и са опасни без по-нататъшна оценка. Ако отпадъкът е класиран в безусловно опасна позиция, той се класифицира като опасен и не е необходима по-нататъшна оценка, за да бъде взето решение дали трябва да бъде класифициран като опасен. Необходимо е обаче да се премине към стъпки 3—5 (вж. глава 3.2), за да се определи кои опасни свойства проявява отпадъкът, защото тази информация ще бъде необходима за изпълнението на разпоредбите на член 19 от РДО относно правилното етикетиране на опасни отпадъци (например за попълване на товарителница при превозването на отпадъка). Вж. каре 1 в раздел 1.1 от приложение 1 за информация относно безусловно опасните позиции, които не проявяват опасни свойства. — Безусловно неопасна (БН) позиция Отпадъците, класирани в безусловно неопасни позиции, не могат да бъдат отнасяни в опасни позиции и следва да бъдат класифицирани като неопасни без по-нататъшна оценка. Ако отпадъкът е класиран в безусловно неопасна позиция, той се класифицира като неопасен и не е необходима по-нататъшна оценка, за да бъде взето решение дали трябва да бъде класифициран като неопасен. Вж. каре 1 в раздел 1.1 от приложение 1 за информация относно безусловно неопасните позиции, които проявяват опасни свойства. — Огледална позиция Огледалните позиции могат да бъдат определени като две или повече свързани позиции, едната от които е опасна, а другата — не. За разлика от безусловно опасните (БО) и безусловно неопасните (БН) позиции, ако отпадъкът бъде класиран в група алтернативни позиции, необходимо е да се извършат следващи стъпки за класиране в приложимата позиция. Алтернативните позиции включват поне следните: — Огледална опасна (ОО) позиция (обозначена със звездичка (*) — Огледална неопасна (ОН) позиция Ако трябва да се избира дали отпадъкът да бъде класиран в огледална опасна или огледална неопасна позиция, необходимо е да се пристъпи към стъпки 3—5 (вж. глава 3.2) от класификационния процес, за да се определи въз основа на резултатите от тези проучвания в каква позиция да бъде отнесен отпадъкът — ОО или ОН.

Допълнителна информация относно класирането в позиции тип БН, БО, ОО и ОН е предоставена в приложение 1, раздел 1.

3.2. Класиране в позиция ОО или ОН

Следващите глави следва да бъдат използвани за избиране на подходяща огледална позиция. Те могат да се използват и за определянето на опасните свойства на отпадък, класиран в безусловно опасна (БО) позиция, защото тази информация ще бъде необходима за изпълнението на разпоредбите на член 19 от РДО относно правилното етикетиране на опасни отпадъци (например за попълване на товарителница при превозването на отпадъка).

След изпълнението на стъпки 3—5 трябва да е окончателно ясно дали разглежданият отпадък съдържа опасни компоненти и проявява едно или повече опасни свойства (НР 1 — НР 15) и/или дали съдържа значими УОЗ. Следователно може да бъде взето решение дали отпадъкът е опасен, или неопасен. По-долу са показани необходимите стъпки с препратки към следващите глави (и съответните подробни приложения).

3.2.1. Стъпка 3: Налични ли са достатъчно познания за състава на отпадъка, за да се определи дали той проявява опасни свойства, посредством изчисления или изпитвания в съответствие със стъпка 4?

Получаването на достатъчно информация относно наличието и концентрациите на опасни вещества в отпадъка, за да се определи дали той може да проявява някое от опасните свойства НР 1 — НР 15, е важна стъпка в процеса на класифицирането му. Необходима е определена информация за състава на отпадъка независимо от избрания метод за оценяване на опасните свойства (изчисляване или изпитване), както е описано в стъпка 4. Има няколко начина да се събере информация относно състава на отпадъка, наличните опасни вещества и евентуално проявяваните опасни свойства:

— информация относно „генериращата отпадъка“ производствена или химическа технология и влаганите суровини и междинни продукти, включително експертни оценки (полезни източници могат да бъдат справочните документи за най-добри налични техники, ръководства за индустриални процеси, описания на процеси, предоставени от производителя списъци на суровините и др.);

— информация от първоначалния производител на веществото или предмета преди превръщането му в отпадък, например информационни листове за безопасност (ИЛБ), етикет на продукта или фишове за продукта (вж. по-подробна информация в приложение 2);

— бази с данни от анализи на отпадъци на равнището на държавите членки;

— вземане на проби и химически анализ на отпадъка (вж. приложение 4).

След като бъде събрана информация за състава на отпадъка, става възможно да се прецени дали идентифицираните вещества се класифицират като опасни, т.е. дали им е присвоен код на предупреждение за опасност (вж. каре 12). За да се определи дали съдържащите се вещества се класифицират като опасни и за да се научи повече за конкретните класове и категории на опасност, веществата могат да бъдат класирани според Регламента за КЕО, вж. насоките в приложение 2.

Кодове на предупрежденията за опасност Преценката за това дали веществата, идентифицирани като съставки на съответния отпадък, се считат за опасни, следва да се извърши по критериите за КЕО. Полезни източници на информация в това отношение можете да намерите в приложение 2 от настоящия документ. Отбележете, че с Регламента за КЕО се въвеждат предупреждения за опасност, които се определят по следния начин: „Предупреждение за опасност означава фраза, определена за клас и категория на опасност, която описва естеството на опасностите, свързани с опасното вещество или смес, включително, когато е уместно, степента на опасност.“ По-долу е представен пример за код на предупреждение за опасност с присвоени клас и категория на опасност от таблица 3.1 в част 3 от приложение VI към Регламент КЕО: Предупреждение за опасност Описание Клас и категория на опасност H330 Смъртоносен при вдишване Acute Tox. 2 (остра токсичност) В този пример първата цифра след „Н“ представлява категорията на опасността (2 — физически опасности, 3 — опасности за здравето, 4 — опасности за околната среда), а с втората и третата цифра с поредни номера се отбелязват кодовете за опасност. Информация относно присвоените на веществата кодове на предупрежденията за опасност се дава в приложение 2.

Каре 12: Бележка относно критериите за КЕО — кодове на предупрежденията за опасност

Отбележете, че ако се предвижда пряко изпитване на опасните свойства (обикновено провеждано за физическите опасни свойства, вж. стъпка 4), невинаги е необходим химически анализ на разглеждания отпадък. Вместо такъв анализ информацията от другите източници, посочени по-горе, би могла да укаже дали има разумна възможност за извършване на целенасочено пряко изпитване на определени опасни свойства.

Ако се предвиждат вземане на проби и химически анализ на разглеждания отпадък за определяне на неговия химически състав (например във връзка с прилагането на изчислителния метод за оценяване на опасните свойства, описан в стъпка 4), следва да се направи справка в приложение 4.

Преди да класифицират отпадъка, извършващите класифицирането лица трябва да предприемат всички разумни стъпки за определяне на неговия състав и опасни свойства.

Накрая, ако събраната информация за състава на отпадъка (като се разгледат всички горепосочени възможности) не позволява да се направи заключение относно проявяваните от него опасни свойства, нито да се пристъпи към оценяването на тези свойства чрез изчисляване или изпитване на отпадъка в съответствие със следващата стъпка 4, операторът следва да обмисли класифицирането на отпадъка като опасен (ако е необходимо, след консултации с компетентния орган).

Трябва да се отбележи, че за някои опасни свойства съществуват методи за пряко изпитване, описани в стъпка 4, но такива методи не са налични за всички опасни свойства. Следователно методът на преките изпитвания не може да се използва за класифицирането на отпадък с неизвестен състав като безопасен.

3.2.2. Стъпка 4: Отпадъкът проявява ли някое от опасните свойства НР 1 — НР 15?

Както се посочва в глава 2.1.1 и подробно се описва в приложение 3 към настоящия документ, в приложение III към РДО се описват 15 опасни свойства (НР 1 — НР 15), които правят един отпадък опасен. Тези опасни свойства са обобщени в таблица 1.

Таблица 1

Свойства на отпадъка, които го правят опасен (описанията са взети от приложение III към РДО)

Опасни свойства HP1 Експлозивни HP2 Оксидиращи HP3 Запалими HP4 Дразнещи — дразнене на кожата и увреждане на очите HP5 Специфична токсичност за определени органи (STOT)/Опасност при вдишване HP6 Остра токсичност HP7 Канцерогенни HP8 Корозивни HP9 Инфекциозни HP10 Токсични за репродукцията HP11 Мутагенни HP12 Отделящи силно токсичен газ HP13 Сенсибилизиращи HP14 Токсични за околната среда HP15 Отпадъци, способни да проявят някое от изброените по-горе опасни свойства, което не се проявява пряко от отпадъците в първоначалното им състояние

След приключването на стъпка 3 следва да е налична достатъчно информация за имащия значение състав на разглеждания отпадък. Това означава, че познанията за опасните вещества в отпадъка и за тяхната класификация (например дали са им присвоени съответни кодове на предупреждения за безопасност по Регламента за КЕО) трябва да са достатъчни, за да се приложи поне един от следните методи за определяне на това дали отпадъкът проявява опасни свойства:

— изчисляване, ако в разглеждания отпадък са достигнати или превишени пределните стойности, определени въз основа на кодовете на предупрежденията за опасност (всеки от които зависи от свойства НР 4 — НР 14, вж. приложение 3);

— изпитване на отпадъка за проявления на опасни свойства.

В приложение 3 са предоставени подробни описания и насоки относно начините за оценяване на отделните опасни свойства НР 1 — НР 15 посредством изчисляване или изпитване.

По отношение на изчислителния метод следва да се отбележи, че стойностите на съдържанието на опасни вещества в отпадъка, определени например чрез вземане на проби и химически анализ на разглеждания отпадък, трябва да бъдат съпоставени с максимално допустимите концентрации, изброени в приложение III към РДО. Тези максимално допустими концентрации се отнасят за състоянието на отпадъка към момента на неговото класифициране, т.е. за теглото на отпадъка в свежо състояние. Много аналитични методи обаче специфицират резултати на база тегло в сухо състояние. Следователно аналитичните стойности, изразени на база сухо вещество, трябва да бъдат коригирани за съдържанието на влага в отпадъка, за да бъде определена концентрацията на веществото в първоначалния отпадък, тъй като именно за неговото управление трябва да се предприемат действия. Извършващите класифицирането лица следва да имат предвид, че лабораториите често изразяват резултатите на база сухо тегло, затова трябва внимателно да се проверява на каква база са предоставени резултатите от анализите. Класифицирането на отпадъка трябва да се извършва на база мокри тегла (получени от изпитвания в първично състояние или чрез преизчисляване на стойностите, изразени на база сухо тегло). Освен това специално трябва да се отбележи, че съгласно член 7, параграф 4 от РДО не се допускат разреждането или смесването на отпадъци с цел да се намалят първоначалните концентрации на опасни вещества.

Отбележете също така, че максимално допустимите концентрации, определени в приложение III към РДО, не се отнасят за сплавите от чисти метали в съответната им масивна форма, ако сплавите не са замърсени с опасни вещества. Допълнителна информация за класифицирането на сплави от метали можете да намерите в приложение 1, раздел 1.4.6.

Допълнителни насоки относно вземането на проби и химическите анализи на отпадъци за използване на изчислителния метод се дават в приложение 4.

Прякото изпитване за определяне на проявления на конкретни опасни свойства може да е подходящо в някои случаи и за някои опасни свойства (например физически свойства, като НР 1 — „Експлозивни“, НР 2 — „Оксидиращи“, и НР 3 — „Запалими“).

Съгласно приложението към ЕСО:

„В случаите, когато опасното свойство на даден отпадък е оценено посредством изпитване и също чрез използване на концентрациите на опасните вещества, посочени в приложение III към Директива 2008/98/ЕО, предимство имат резултатите от изпитването.“

Накрая, ако отпадъкът проявява едно или няколко от петнадесетте опасни свойства, той се класира в съответната огледална опасна (ОО) позиция. Когато отпадъкът не проявява опасни свойства, трябва да се премине към стъпка 5, за да се провери дали отпадъкът съдържа специфични УОЗ над съответните пределни стойности. Това е последната стъпка преди разглежданият отпадък да бъде класиран в огледална опасна (ОО) или в огледална неопасна (ОН) позиция.

3.2.3. Стъпка 5: Има ли вероятност или информация за наличие в отпадъка на УОЗ, посочени в приложението за ЕСО (точка 2, трето тире)?

Последната стъпка от класифицирането на отпадъка като опасен или неопасен е да се определи дали отпадъкът съдържа устойчиви органични замърсители (УОЗ), посочени в приложението за ЕСО (точка 2, трето тире), по-конкретно дали съдържанието на конкретни УОЗ превишава съответните пределни стойности, установени в Регламента за УОЗ. Подробен преглед, включително списък на УОЗ, които трябва да бъдат взети предвид, и съответните максимално допустими концентрации, е даден в приложение 1, раздел 1.4.10.

Ако отпадъкът не съдържа УОЗ, които са от значение, или ако съдържанието на УОЗ в него не надвишава максимално допустимите концентрации, се присвоява огледална неопасна позиция. В останалите случаи се присвоява огледална опасна позиция.

(1) Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).

(2) Решение 2000/532/ЕО на Комисията за списъка на отпадъците съгласно Директива 2008/98/ЕО на Европейския парламент и на Съвета (ОВ L 226, 6.9.2000 г., стр. 3).

(3) Едномесечни консултации със заинтересованите страни бяха проведени през юни 2015 г., вж. http://ec.europa.eu/environment/waste/hazardous_index.htm. На 30 юни 2015 г. в Брюксел се състоя работна среща със заинтересованите страни.

(4) Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г, стр. 3).

(5) Решение 2000/532/ЕО на Комисията относно списъка на отпадъците съгласно Директива 2008/98/ЕО на Европейския парламент и на Съвета (ОВ L 226, 6.9.2000 г., стр. 3).

(6) Европейска комисия — Генерална дирекция „Околна среда“ (2013 г.): Насоки за тълкуване на ключови разпоредби на Директива 2008/98/ЕО за отпадъците, вж. http://ec.europa.eu/environment/waste/framework/pdf/guidance_doc.pdf.

(7) Директива 1999/31/ЕО на Съвета от 26 април 1999 г. относно депонирането на отпадъци (ОВ L 182, 16.7.1999 г., стр. 1).

(8) Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (комплексно предотвратяване и контрол на замърсяването) (ОВ L 334, 17.12.2010 г., стр. 17).

(9) Регламент (ЕС) № 1357/2014 на Комисията от 18 декември 2014 г. за замяна на приложение III към Директива 2008/98/ЕО на Европейския парламент и на Съвета относно отпадъците и за отмяна на определени директиви (ОВ L 365, 19.12.2014 г., стр. 89).

(10) Регламент (ЕС) 2017/997 на Съвета от 8 юни 2017 г. за изменение на приложение III към Директива 2008/98/ЕО на Европейския парламент и на Съвета относно отпадъците по отношение на опасното свойство HP 14 „Токсични за околната среда“ (ОВ L 150, 14.6.2017 г., стр. 1).

(11) Решение 2000/532/ЕО на Комисията относно списъка на отпадъците съгласно Директива 2008/98/ЕО на Европейския парламент и на Съвета (ОВ L 226, 6.9.2000 г., стр. 3).

(12) Решение 2014/955/ЕС на Комисията от 18 декември 2014 година за изменение на Решение 2000/532/ЕО, отнасящо се за списъка на отпадъците съгласно Директива 2008/98/ЕО на Европейския парламент и на Съвета (ОВ L 370, 30.12.2014 г., стр. 44).

(13) Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (ОВ L 190, 12.7.2006 г., стр. 1).

(14) Директива 1999/31/ЕО на Съвета от 26 април 1999 г. относно депонирането на отпадъци (ОВ L 182, 16.7.1999 г., стр. 1).

(15) Директива 2006/21/ЕО на Европейския парламент и на Съвета от 15 март 2006 г. относно управлението на отпадъците от миннодобивните индустрии и за изменение на Директива 2004/35/ЕО — Изявление на Европейския парламент, Съвета и Комисията (ОВ L 102, 11.4.2006 г., стр. 15).

(16) Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

(17) Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

(18) Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО (ОВ L 158, 30.4.2004 г., стр. 7).

(19) Следва да се упомене, че някои държави членки на ЕС прилагат по-строги предели за определени УОЗ.

(20) Устойчивите органични замърсители, изброени в ЕСО, са т.нар. „стари УОЗ“. Следователно като опасни се класифицират само отпадъците, съдържащи „стари УОЗ“ в концентрации над допустимите ниски концентрации на УОЗ.

(21) Директива 2012/18/ЕС на Европейския парламент и на Съвета от 4 юли 2012 г. относно контрола на опасностите от големи аварии, които включват опасни вещества, за изменение и последваща отмяна на Директива 96/82/ЕО на Съвета (ОВ L 197, 24.7.2012 г., стр. 1).

(22) Директива 2012/19/ЕC на Европейския парламент и на Съвета от 4 юли 2012 година относно отпадъци от електрическо и електронно оборудване (ОЕЕО) (ОВ L 197, 24.7.2012 г., стр. 38).

(23) Директива 2006/66/ЕО на Европейския парламент и на Съвета от 6 септември 2006 г. относно батерии и акумулатори и отпадъци от батерии и акумулатори и за отмяна на Директива 91/157/ЕИО (ОВ L 266, 26.9.2006 г., стр. 1).

ПРИЛОЖЕНИЯ към Известие на Комисията — Технически насоки относно класифицирането на отпадъци СЪДЪРЖАНИЕ ПРИЛОЖЕНИЕ 1: Списък на отпадъците с обяснителни бележки 21 1.1. Структура на списъка на отпадъците 21 1.2. Идентифициране на подходящата позиция 24 1.2.1. Списък на отпадъците с обяснителни бележки 27 1.3. Примери за класифицирането на сложни позиции 62 1.3.1. Отпадъци от опаковки и съдържание 62 1.3.2. Отпадъци от електрическо и електронно оборудване (ОЕЕО) 64 1.3.3. Излезли от употреба превозни средства (ИУПС) 66 1.4. Примери за оценяването на специфични съставки на специфични видове отпадъци 67 1.4.1. Органични съставки и специфични химични съединения 67 1.4.2. Вещества, които разрушават озоновия слой 69 1.4.3. Азбест 71 1.4.4. Отпадъци, съдържащи CaO и Ca(OH) 2 72 1.4.5. Отпадъци, съдържащи каменовъглен катран и битум 74 1.4.6. Метали и сплави 75 1.4.7. Органични пероксиди 76 1.4.8. Отпадъци от каучук 77 1.4.9. Пластмасови отпадъци 78 1.4.10. Отпадъци, съдържащи устойчиви органични замърсители (УОЗ) 80 ПРИЛОЖЕНИЕ 2: Източници на данни и основна информация за опасните вещества 83 2.1. Класифициране на веществата като опасни в съответствие с Регламента за КЕО 83 2.1.1. Хармонизирана класификация на вещества 83 2.1.2. Самокласификации 84 2.1.3. Списъкът за КЕ като изследователски инструмент 84 2.2 Информация за състава, свойствата и управлението на отпадъци за вещества и смеси, които стават отпадъци 85 2.3 Други информационни източници 86 ПРИЛОЖЕНИЕ 3: Специфични подходи за определянето на опасни свойства (НР 1 — НР 15) 87 3.1. Определяне на НР1: Експлозивни 87 3.2. Определяне на НР 2: Оксидиращи 88 3.3. Определяне на НР 3: Запалими 91 3.4. Определяне на НР 4: Дразнещи — дразнене на кожата и увреждане на очите 96 3.5. Определяне на НР 5: Специфична токсичност за определени органи (STOT) /Опасност при вдишване 99 3.6. Определяне на НР 6: Остра токсичност 102 3.7. Определяне на НР 7: Канцерогенни 105 3.8. Определяне на НР 8: Корозивни 106 3.9. Определяне на НР 9: Инфекциозни 108 3.10. Определяне на НР 10: Токсични за репродукцията 111 3.11. Определяне на НР 11: Мутагенни 113 3.12. Определяне на НР 12: Отделящи силно токсичен газ 114 3.13. Определяне на НР 13: Сенсибилизиращи 118 3.14. Определяне на НР 14: Токсични за околната среда 119 3.15. Определяне на НР 15: Отпадъци, способни да проявят някое от изброените по-горе опасни свойства, което не се показва пряко от отпадъците в първоначалното им състояние 122 ПРИЛОЖЕНИЕ 4: Вземане на проби и химически анализ на отпадъци 124 4.1. Вземане на проби 124 4.1.1. Рамка за дейностите по вземане на проби 124 4.1.2. Методика за пробовземане 126 4.1.3. Стандарти за вземане на проби от различните видове отпадъци 128 4.1.4. Стратегии за пробовземане, отчитащи условията на хомогенност и хетерогенност 128 4.1.5. Статистически подход за пробовземане 128 4.2. Химически анализ на отпадъци 129 4.2.1. „Реални най-лоши случаи“ на вещества 131 4.2.2. Общи вписвания 132 ПРИЛОЖЕНИЕ 5: Източници и външни публикации 134

ПРИЛОЖЕНИЕ 1 Списък на отпадъците с обяснителни бележки 1.1. Структура на списъка на отпадъците Европейският списък на отпадъците (ЕСО), в неговата редакция, установена с Решение 2000/532/ЕО и изменена с Решение 2014/955/ЕС, се прилага от 1 юни 2015 г. ЕСО съдържа 20 глави (двуцифрени кодове, вж. таблица 1 по-долу). Тези глави са разделени на подглави (четирицифрени кодове) и позиции (шестцифрени кодове). Примери за глава, подглави и позиции са представени по-долу: Глава : 20 БИТОВИ ОТПАДЪЦИ (ДОМАКИНСКИ ОТПАДЪЦИ И СХОДНИ С ТЯХ ОТПАДЪЦИ ОТ ТЪРГОВСКИ, ПРОМИШЛЕНИ И АДМИНИСТРАТИВНИ ДЕЙНОСТИ), ВКЛЮЧИТЕЛНО РАЗДЕЛНО СЪБИРАНИ ФРАКЦИИ Подглава : 20 01 разделно събирани фракции (с изключение на 15 01) Позиция : 20 01 02 стъкло При класифицирането на отпадък на първо място трябва да се провери дали отпадъкът попада в обхвата на наименованието на главата. Ако попада, на следващо място трябва да се провери дали той попада в обхвата на наименованието на подглавата. Едва след това може да се потърси съответният код. В горния пример с отпадък, класиран в позиция 20 01 02, това означава, че отпадъкът: — трябва да произлиза от домакински или сходни с тях отпадъци от търговски, промишлени или административни дейности (за да попадне в глава 20); — трябва да бъде събиран разделно (за да попадне в подглава 20 01) и както и — трябва да се състои от стъкло, — но не трябва да бъде стъклен амбалаж, тъй като отпадъците от опаковки са изключени от самото наименование на подглава 20 01 и трябва да се класират в позиции от глава 15 — „Отпадъци от опаковки“. Степенуване на главите от ЕСО по приоритет, установено в ЕСО Главите (двуцифрени кодове) могат да бъдат отнесени в три категории, които трябва да бъдат разгледани в последователност, установена в приложението към ЕСО, когато се определя безусловната или огледаната позиция, съответстваща най-добре на проучвания отпадък: А. 01—12 и 17—20 глави, които се отнасят до източника на отпадъка Б. 13—15 глави, които се отнасят до вида на отпадъка В. 16 глава за отпадъци, неупоменати на друго място в списъка Важно е първо да се разгледат глави 01—12 и 17—20 ( с изключение на техните позиции, завършващи с 99, за вещества, неспецифицирани по друг начин), които идентифицират отпадъка чрез позоваване на неговия източник или промишления сектор на произход. Не трябва да се разглежда общия вид на промишлеността, където възниква отпадъкът, а специфичният промишлен процес. Пример за това е отпадък от автомобилната промишленост: в зависимост от процеса, отпадъкът може да бъде класифициран в глава 12 (отпадъци от формоване, физична и механична повърхностна обработка на метали и пластмаси), глава 11 (отпадъци от повърхностна химична обработка и нанасяне на покрития върху метали и други материали; хидрометалургия за цветни метали) или 08 (отпадъци от производство, формулиране, доставяне и употреба (ПФДУ) на покрития (бои, лакове, стъкловидни емайли), лепила/адхезиви, уплътняващи материали и печатарски мастила). На този етап не трябва да се използва код 99 от тези глави. Ако в глави 01—12 и 17—20 не може да бъде намерен подходящ за отпадъка код, трябва да се проверят следващите глави, които, съгласно определения ред за степенуване по приоритет, са глави 13—15 (с изключение на техните позиции за неспецифицирани отпадъци, завършващи с 99). Тези глави са свързани с характера на самия отпадък, например отпадъци от опаковки. Ако и в тези глави липсват приложими кодове, отпадъкът трябва да бъде идентифициран според глава 16 (с изключение на нейните позиции за неспецифицирани отпадъци, завършващи с 99), представляваща разнообразни потоци от отпадъци, които не могат да бъдат свързани по друг начин с конкретен процес или сектор, например ОЕЕО или излезли от употреба превозни средства (ИУПС). Ако отпадъкът не може да бъде разумно класиран и в позиция на глава 16, трябва да се намери подходящ код 99 (отпадъци, неспецифицирани по друг начин) измежду разделите на списъка, съответстващи на източника на отпадъка, идентифициран на първата стъпка от процеса. Идентифицирането на най-подходящата позиция е важна стъпка от процеса на класифициране на отпадъка и изисква обоснована и честна преценка от страна на оператора, основаваща се на неговите познания за произхода и процеса, в който се генерира отпадъкът, както и за възможния му състав. В приложение 1.2 е предоставена по-подробна информация относно прилагането на списъка и установения от него ред за степенуване по приоритет, както и диаграма, на която е обобщена вече предоставената информация (вж. фигура 1). Таблица 1 Глави на ЕСО КОД ОПИСАНИЕ НА ГЛАВАТА СТЕПЕНУВАНЕ ПО ПРИОРИТЕТ 01 ОТПАДЪЦИ ОТ ПРОУЧВАНЕ, МИНЕН ДОБИВ, КАРИЕРЕН ДОБИВ, ФИЗИЧНО И ХИМИЧНО ПРЕРАБОТВАНЕ НА ПОЛЕЗНИ ИЗКОПАЕМИ A 02 ОТПАДЪЦИ ОТ СЕЛСКОТО СТОПАНСТВО, ГРАДИНСКОТО РАСТЕНИЕВЪДСТВО, ОТГЛЕЖДАНЕТО НА АКВАКУЛТУРИ, ГОРСКОТО, ЛОВНОТО И РИБНОТО СТОПАНСТВО, ПРОИЗВОДСТВОТО И ПРЕРАБОТВАНЕТО НА ХРАНИТЕЛНИ ПРОДУКТИ 03 ОТПАДЪЦИ ОТ ДЪРВООБРАБОТВАНЕТО И ОТ ПРОИЗВОДСТВОТО НА ДЪРВЕСНИ ПЛОСКОСТИ И МЕБЕЛИ, ЦЕЛУЛОЗА, ХАРТИЯ И КАРТОН 04 ОТПАДЪЦИ ОТ КОЖАРСКАТА, КОЖУХАРСКАТА И ТЕКСТИЛНАТА ПРОМИШЛЕНОСТ 05 ОТПАДЪЦИ ОТ РАФИНИРАНЕ НА НЕФТ, ПРЕЧИСТВАНЕ НА ПРИРОДЕН ГАЗ И ПИРОЛИЗА НА ВЪГЛИЩА 06 ОТПАДЪЦИ ОТ НЕОРГАНИЧНИ ХИМИЧНИ ПРОЦЕСИ 07 ОТПАДЪЦИ ОТ ОРГАНИЧНИ ХИМИЧНИ ПРОЦЕСИ 08 ОТПАДЪЦИ ОТ ПРОИЗВОДСТВО, ФОРМУЛИРАНЕ, ДОСТАВЯНЕ И УПОТРЕБА (ПФДУ) НА ПОКРИТИЯ (БОИ, ЛАКОВЕ, СТЪКЛОВИДНИ ЕМАЙЛИ), ЛЕПИЛА/АДХЕЗИВИ, УПЛЪТНЯВАЩИ МАТЕРИАЛИ И ПЕЧАТАРСКИ МАСТИЛА 09 ОТПАДЪЦИ ОТ ФОТОГРАФСКАТА ПРОМИШЛЕНОСТ 10 ОТПАДЪЦИ ОТ ТОПЛИННИ ПРОЦЕСИ 11 ОТПАДЪЦИ ОТ ПОВЪРХНОСТНА ХИМИЧНА ОБРАБОТКА И НАНАСЯНЕ НА ПОКРИТИЯ ВЪРХУ МЕТАЛИ И ДРУГИ МАТЕРИАЛИ; ОТ ХИДРОМЕТАЛУРГИЯ НА ЦВЕТНИ МЕТАЛИ 12 ОТПАДЪЦИ ОТ ФОРМОВАНЕ, ФИЗИЧНА И МЕХАНИЧНА ПОВЪРХНОСТНА ОБРАБОТКА НА МЕТАЛИ И ПЛАСТМАСИ 13 ОТПАДЪЦИ ОТ МАСЛА И ОТПАДЪЦИ ОТ ТЕЧНИ ГОРИВА (С ИЗКЛЮЧЕНИЕ НА ХРАНИТЕЛНИ МАСЛА, 05 И 12) B 14 ОТПАДЪЦИ ОТ ОРГАНИЧНИ РАЗТВОРИТЕЛИ, ХЛАДИЛНИ АГЕНТИ И ИЗТЛАСКВАЩИ ГАЗОВЕ (С ИЗКЛЮЧЕНИЕ НА 07 И 08) 15 ОТПАДЪЦИ ОТ ОПАКОВКИ; АБСОРБЕНТИ, КЪРПИ ЗА ИЗТРИВАНЕ, ФИЛТЪРНИ МАТЕРИАЛИ И ПРЕДПАЗНИ ОБЛЕКЛА, НЕУПОМЕНАТИ ДРУГАДЕ В СПИСЪКА 16 ОТПАДЪЦИ, НЕУПОМЕНАТИ НА ДРУГО МЯСТО В СПИСЪКА В 17 ОТПАДЪЦИ ОТ СТРОИТЕЛСТВО И СЪБАРЯНЕ (ВКЛЮЧИТЕЛНО ПОЧВА, ИЗКОПАНА ОТ ЗАМЪРСЕНИ МЕСТА) A 18 ОТПАДЪЦИ ОТ ХУМАННОТО ИЛИ ВЕТЕРИНАРНОТО ЗДРАВЕОПАЗВАНЕ И/ИЛИ СВЪРЗАНА С ТЯХ ИЗСЛЕДОВАТЕЛСКА ДЕЙНОСТ (БЕЗ КУХНЕНСКИ ОТПАДЪЦИ И ОТПАДЪЦИ ОТ РЕСТОРАНТИ, КОИТО НЕ СА ГЕНЕРИРАНИ НЕПОСРЕДСТВЕНО ОТ ДЕЙНОСТИ НА ЗДРАВЕОПАЗВАНЕТО) 19 ОТПАДЪЦИ ОТ СЪОРЪЖЕНИЯ ЗА ОБРАБОТВАНЕ НА ОТПАДЪЦИ, ПРЕЧИСТВАТЕЛНИ СТАНЦИИ ЗА ОТПАДЪЧНИ ВОДИ ИЗВЪН МЯСТОТО ИМ НА ОБРАЗУВАНЕ И ОТ ВОДНОТО СТОПАНСТВО ЗА ПОДГОТОВКА НА ВОДА ЗА ПИТЕЙНИ НУЖДИ И ЗА ПРОМИШЛЕНА УПОТРЕБА 20 БИТОВИ ОТПАДЪЦИ (ДОМАКИНСКИ ОТПАДЪЦИ И СХОДНИ С ТЯХ ОТПАДЪЦИ ОТ ТЪРГОВСКИ, ПРОМИШЛЕНИ И АДМИНИСТРАТИВНИ ДЕЙНОСТИ), ВКЛЮЧИТЕЛНО РАЗДЕЛНО СЪБИРАНИ ФРАКЦИИ Видове позиции в ЕСО Всяка позиция, което е означена със звездичка (*), се счита за опасен отпадък. Както бе посочено в глава 3.1.2, всички 842 позиции в ЕСО могат да бъдат разделени на безусловно опасни (БО), безусловно неопасни (БН), огледални опасни (ОО) и огледални неопасни (ОН) (вж. таблица 2). По този начин всеки отпадък е или опасен, или неопасен. Таблица 2 Брой позиции в ЕСО 842 позиции в ЕСО 408 Безусловно опасни позиции 434 Безусловно неопасни позиции 230 БО 178 ОО 188 ОН 246 БН — Безусловно опасна (БО) позиция Отпадъците, класирани в безусловно опасни позиции, не могат да бъдат отнасяни в неопасни позиции и са опасни без по-нататъшна оценка. В списъка на отпадъците с обяснителни бележки позициите тип БО са отбелязани с червен цвят (вж. таблица 3 в раздел 1.2.1 от настоящото приложение). Ако отпадъкът е отнесен в безусловно опасна позиция, той се класифицира като опасен и не е необходима по-нататъшна оценка, за да бъде взето решение дали отпадъкът трябва да бъде класифициран като опасен. Необходимо е обаче да се премине към стъпки 3—4 (вж. глава 3.2), за да се определи кои опасни свойства проявява съответният отпадък, защото тази информация може да бъде необходима за изпълнението на разпоредбите по член 19 от РДО относно правилното етикетиране на опасни отпадъци (например за попълване на товарителница при превозването на отпадъка). — Безусловно неопасна (БН) позиция Отпадъците, класирани в безусловно неопасни позиции, не могат да бъдат отнасяни в опасни позиции и се класифицират като неопасни без по-нататъшна оценка. В списъка на отпадъците с обяснителни бележки позициите тип БН са отбелязани с черен цвят (вж. таблица 3 в раздел 1.2.1 от настоящото приложение). Ако отпадъкът е класиран в безусловно неопасна позиция, той се класифицира като неопасен и не е необходима по-нататъшна оценка, за да бъде взето решение дали отпадъкът трябва да бъде класифициран като неопасен. — Огледална позиция Огледалните позиции могат да бъдат определени като две или повече свързани позиции, едната от които е опасна, а другата — не. Понякога един елемент от огледална позиция може да съответства на няколко възможни, свързани алтернативни позиции. За разлика от безусловно опасните (БО) и безусловно неопасните (БН) позиции, ако отпадъкът бъде класиран в група алтернативни позиции, необходимо е да се извършат следващи стъпки за класиране в приложимата позиция. Алтернативните позиции включват поне следните: — Огледална опасна (ОО) позиция В списъка на отпадъците с обяснителни бележки позициите тип ОО са отбелязани с оранжев цвят (вж. таблица 3 в раздел 1.2.1). — Огледална неопасна (ОН) позиция В списъка на отпадъците с обяснителни бележки позициите тип ОН са отбелязани с тъмносин цвят (вж. таблица 3 в раздел 1.2.1). Огледалните позиции могат да бъдат разделени на следните две подкатегории: — Решението за избор между огледална опасна и огледална неопасна позиция се взема въз основа на общо позоваване на „опасни вещества“, например: 10 12 09* твърди отпадъци от пречистване на газове, съдържащи опасни вещества ОО 10 12 10 твърди отпадъци от пречистване на газове, различни от упоменатите в 10 12 09 ОН — Решението за избор между огледална опасна и огледална неопасна позиция се взема въз основа на изрично позоваване на конкретни „опасни вещества“, например: 16 01 11* спирачни накладки, съдържащи азбест ОО 16 01 12 спирачни накладки, различни от упоменатите в 16 01 11 ОН — За позиции, съдържащи две или повече позовавания, класирането може да зависи от произхода или от определени свойства на съответния отпадък, както и от опасните вещества, които отпадъкът би могъл да съдържа, например: 17 06 01* изолационни материали, съдържащи азбест ОО 17 06 03* изолационни материали, състоящи се от или съдържащи опасни вещества ОО 17 06 04 изолационни материали, различни от упоменатите в 17 06 01 и 17 06 03 ОН Често, но не винаги, кореспондиращи огледални позиции могат да бъдат разпознати по израза „различни от упоменатите в …“, който е общ за съответните позиции тип ОО и ОН. Ако трябва да се избира дали отпадъкът да бъде класиран в огледална опасна или огледална неопасна позиция, необходимо е да се пристъпи към стъпки 3—5 (вж. глава 3.2) от класификационния процес, за да се определят наличието и съдържанието на опасни вещества в съответните концентрации или да се определи дали отпадъкът непосредствено проявява опасни свойства, с оглед правилното класиране на отпадъка в позиция тип ОО или ОН. Безусловно неопасна позиция, която проявява опасни свойства Отбележете, че отпадък, за който е определена позиция тип БН, се класифицира като неопасен без допълнително оценяване на неговите опасни свойства. Единственото изключение от този принцип е описано в член 7, параграф 2 от РДО, съгласно който, ако компетентният орган на съответната държава членка счита въз основа на надлежни доказателства, че отпадък, на който е присвоен код БН, в действителност следва да бъде класифициран като опасен, въпросният отпадък се класифицира като опасен. Това решение се съобщава на Комисията за евентуално изменение на ЕСО в бъдеще. Безусловно опасна позиция, която не проявява опасни свойства Ако на отпадъка е присвоена само позиция тип БО, той се класифицира като опасен. Единственото изключение от този принцип е случаят, когато съответната държава членка счита въпросния отпадък за неопасен въз основа на представено надлежно доказателство за това в съответствие с член 7, параграф 3 от РДО. Това решение се съобщава на Комисията за евентуално изменение на ЕСО в бъдеще. Определяне между огледални позиции — оценяване на опасни свойства Стъпките, описани в глава 3.2, са необходими само ако въпросният отпадък следва да бъда класиран в позиция тип ОО или тип ОН, или ако трябва да бъдат оценени опасните свойства на отпадък, класиран в позиция тип БО, например за попълването на товарителница. Каре 1: Оценяване на опасни свойства: БН, БО и огледални позиции 1.2. Идентифициране на подходящата позиция Изключително важно е при класифицирането на отпадъка да бъдат положени всички възможни усилия за идентифицирането на: — неговия източник (конкретния процес или дейност, причинили отпадъка); — неговия вид (или видове, ако е смесен) След получаването на тази информация трябва да се разгледа целият списък на отпадъците и да се следват инструкциите, дадени по-долу. Избирането на най-подходящата за отпадъка позиция от общо 842 позиции в ЕСО е сложен процес. Първо, целият списък на отпадъците трябва да се разгледа изчерпателно и отпадъкът трябва да отговаря на окончателно избраната позиция, подглава и глава, както е описано в примера с позиция 20 01 02 в предходната глава. Структурата на списъка е такава, че е възможно да бъдат идентифицирани две или повече позиции, и тогава се преминава към допълнителните стъпки за оценяване съгласно глава 3.2, за да се избере най-подходящата позиция. Наименованията на главите и подглавите ограничават обхвата на подглавите и позициите в тях и може също така да включват специфични изключения. Важно е тези наименования да бъдат проверени преди избирането на позиции. Диаграмата в приложение 1, фигура 1 превежда през процеса и следва да бъде използвана заедно с настоящите инструкции. Процесът се състои от няколко стъпки и може да се наложи да бъде повторен няколко пъти. Стъпка А1: Целта на първата стъпка е: — Да се извърши съпоставка между специфичния процес или дейност, причинила отпадъка, с наименованията на глави 01—12 и 17—20. Ако процесът или дейността попадат в обхвата на наименованието на една или повече глави, да се прегледат съответните подглави. — Ако процесът или дейността попадат в обхвата на наименованието на глава и подглава, тогава в подглавата трябва да се потърси позиция, която недвусмислено отговаря на конкретния вид отпадък. — На този етап не следва да се използва позицията „XX XX99“, която е за неспецифицирани отпадъци. — Ако не може да бъде открита подходяща позиция (или позиции), да се премине към стъпка А2. Специфичен процес или дейност Процесът или дейността не са равнозначни на общия вид на промишлеността или предприятието. Понякога предприятието следва да класифицира отделните си дейности или етапи от технологичния процес в различни глави. Например отпадъци при производството на автомобили могат да възникват на различни етапи от производствения процес и поради това да попадат в глави 12 (отпадъци от формиране и повърхностно третиране на метали и пластмаси), 11 (неорганични отпадъци, съдържащи метал от третиране и облицовка на метали) и 08 (отпадъци от употребата на покрития). Стъпка А1: Целта на втората стъпка е: — Да се извърши съпоставка между специфичния вид отпадък с наименованията на глави 13—15. Ако отпадъкът попада в обхвата на наименованието на една или повече глави, да се прегледат съответните подглави. — Ако видът отпадък попада в обхвата на наименованието на глава и подглава, тогава в подглавата трябва да се потърси позиция, която недвусмислено отговаря на конкретния вид отпадък. — Ако е уместно, може да се използва позицията „XX XX 99“, която е за неспецифицирани отпадъци. — Ако не може да бъде открита подходяща позиция (или позиции), да се премине към стъпка А3. Присвояване на общия код „XX XX 99“ трябва да се прилага само в краен случай и да се избягва в максимално възможна степен. Стъпка А3: Целта на третата стъпка е: — Да се провери дали отпадъкът попада в обхвата на наименованието на подглава в глава 16. — Ако видът отпадък попада в обхвата на наименованието на такава подглава, тогава в подглавата трябва да се потърси позиция, която недвусмислено отговаря на конкретния вид отпадък. — Ако не може да бъде открита подходяща позиция (или позиции), да се премине към стъпка А4. Стъпка А4: Целта на последната стъпка е: — Връщане към стъпка А1 и присвояване на общия код „XX XX 99“ от глава и подглава, която отговаря на процеса или дейността, причинили отпадъка. — Преди присвояването на „XX XX 99“ да се гарантира, че са били обмислени стъпки А1—А3. След приключването на стъпки А1—А4 отпадъкът следва да бъде класиран в позиция тип БО или БН, или в най-подходящите огледални позиции. Във втория случай трябва да се пристъпи към стъпка 3 (вж. глава 3.2) от процедурата за класифициране, за да се вземе окончателно решение в каква позиция да бъде класиран отпадъкът — ОО или ОН. Блок-схемата в приложение 1 — фигура 1, има за цел само да подпомогне определянето на най-подходящата позиция или двойка огледални позиции за даден поток от отпадъци; трябва да се има отбележи, че класифицирането следва да се разглежда като процес, който се състои от стъпки и може да изисква няколко повторения. Допълнителна помощ в това отношение предоставят следните раздели: — в раздел 1.2.1 е приложена версия на ЕСО с обяснителни бележки; — раздел 1.3 съдържа специфични примери за сложни позиции, които илюстрират класификационната процедура; — в раздел 1.4 са разгледани примери за класифициране на специфични съставки на някои видове отпадъци. Класифициране на смесени отпадъци При наличието на отпадъци от повече от един вид всеки отпадък се оценява самостоятелно. Това гарантира, че отделни опасни отпадъци или партиди от опасни отпадъци: — няма да бъдат погрешно класифицирани като неопасни чрез смесване (разреждане) с други отпадъци (вж. член 7, параграф 4 от РДО); — ще бъдат идентифицирани своевременно, за да не се допусне смесването им с други отпадъци, например в кофа, чувал, насип или кош (вж. член 18 от РДО). От тези изисквания са освободени само смесените битови отпадъци от домакинствата. Списъкът предвижда малък брой позиции за смесени отпадъци. Като общо правило (с цел да бъдат спазени критериите за смесване по РДО) тези позиции са за отпадъци, които се причиняват от предприятия при даден процес като единствен смесен отпадък. Те не са предназначени за отпадъци (или елементи на отпадъци), които са причинени отделно и впоследствие са смесени (например поставени са в един и същ контейнер). 1.2.1. Списък на отпадъците с обяснителни бележки В таблица 3 се изброяват всички позиции в ЕСО, като ясно се посочва типът на всяка позиция — БН, БО, ОН или ОО. Следва да се има предвид, че интерпретацията на типовете позиции в представения по-долу списък с обяснителни бележки е една от възможните интерпретации и балансира становищата на различни държави членки. Може да се проверят и други интерпретации, които съществуват в отделни държави членки (1). Таблица 3 Списък на отпадъците с обяснителни бележки КОД ОПИСАНИЕ НА ГЛАВАТА ТИП НА ПОЗИЦИЯТА 1 ОТПАДЪЦИ ОТ ПРОУЧВАНЕ, МИНЕН ДОБИВ, КАРИЕРЕН ДОБИВ, ФИЗИЧНО И ХИМИЧНО ПРЕРАБОТВАНЕ НА ПОЛЕЗНИ ИЗКОПАЕМИ 01 01 отпадъци от разкриване и добив на полезни изкопаеми 01 01 01 отпадъци от разкриване и добив на метални полезни изкопаеми БН 01 01 02 отпадъци от разкриване и добив на неметални полезни изкопаеми БН 01 03 отпадъци от физично и химично преработване на метални полезни изкопаеми 01 03 04* отпадъци, генериращи киселини, от обогатяване на сулфидна руда ОО Б 01 03 05* други отпадъци, съдържащи опасни вещества ОО 01 03 06 остатъци от обогатяване, различни от упоменатите в 01 03 04 и 01 03 05 ОН 01 03 07* други отпадъци от физично и химично обогатяване на метални полезни изкопаеми, съдържащи опасни вещества ОО 01 03 08 прах и прахообразни отпадъци, различни от упоменатите в 01 03 07 ОН 01 03 09 (2) червен шлам от производството на алуминиев оксид, различен от отпадъците, упоменати в 01 03 10 ОН 01 03 10* (3) червен шлам от производството на алуминиев оксид, съдържащ опасни вещества, различен от отпадъците, упоменати в 01 03 07 ОО A 01 03 99 отпадъци, неупоменати другаде БН В 01 04 отпадъци от физично и химично преработване на неметални полезни изкопаеми 01 04 07* отпадъци от физично и химично преработване на неметални полезни изкопаеми, съдържащи опасни вещества ОО 01 04 08 отпадъчен дребен чакъл/баластра и раздробени скални материали, различни от упоменатите в 01 04 07 ОН 01 04 09 отпадъчни пясъци и глини БН 01 04 10 прах и прахообразни отпадъци, различни от упоменатите в 01 04 07 ОН 01 04 11 отпадъци от преработване на калиеви руди и каменна сол, различни от упоменатите в 01 04 07 ОН 01 04 12 отпадъци от преработване и други отпадъци от промиване и пречистване на полезни изкопаеми, различни от упоменатите в 01 04 07 и 01 04 11 ОН 01 04 13 отпадъци от рязане и дялане на скални материали, различни от упоменатите в 01 04 07 ОН 01 04 99 отпадъци, неупоменати другаде БН 01 05 промивни сондажни течности и други отпадъци от сондиране 01 05 04 сондажни течности от промиване със свежа вода и отпадъци от сондиране БН 01 05 05* промивни сондажни течности и отпадъци от сондиране, съдържащи нефтопродукти ОО Б 01 05 06* промивни сондажни течности и отпадъци от сондиране, съдържащи опасни вещества ОО 01 05 07 промивни сондажни течности и отпадъци от сондиране, съдържащи барит, различни от упоменатите в 01 05 05 и 01 05 06 ОН 01 05 08 промивни сондажни течности и отпадъци от сондиране, съдържащи хлориди, различни от упоменатите в 01 05 05 и 01 05 06 ОН 01 05 99 отпадъци, неупоменати другаде БН 2 ОТПАДЪЦИ ОТ СЕЛСКОТО СТОПАНСТВО, ГРАДИНСКОТО РАСТЕНИЕВЪДСТВО, ОТГЛЕЖДАНЕТО НА АКВАКУЛТУРИ, ГОРСКОТО, ЛОВНОТО И РИБНОТО СТОПАНСТВО, ПРОИЗВОДСТВОТО И ПРЕРАБОТВАНЕТО НА ХРАНИТЕЛНИ ПРОДУКТИ 02 01 отпадъци от селското стопанство, градинското растениевъдство, отглеждането на аквакултури, горското, ловното и рибното стопанство 02 01 01 утайки от измиване и почистване БН 02 01 02 отпадъци от животински тъкани БН 02 01 03 отпадъци от растителни тъкани БН 02 01 04 пластмасови отпадъци (с изключение на опаковки) БН 02 01 06 животински изпражнения, урина и тор (включително използвана постелна слама), отпадъчни води, разделно събирани и пречиствани извън мястото на образуването им БН 02 01 07 отпадъци от горското стопанство БН 02 01 08* агрохимични отпадъци, съдържащи опасни вещества ОО 02 01 09 агрохимични отпадъци, различни от упоменатите в 02 01 08 ОН 02 01 10 метални отпадъци БН 02 01 99 отпадъци, неупоменати другаде БН 02 02 отпадъци от производство и преработване на месо, риба и други хранителни продукти от животински произход 02 02 01 утайки от измиване и почистване БН 02 02 02 отпадъци от животински тъкани БН 02 02 03 материали, негодни за консумация или преработване БН 02 02 04 утайки от пречистване на отпадъчни води на мястото на образуването им БН 02 02 99 отпадъци, неупоменати другаде БН 02 03 отпадъци от обработване и преработване на плодове, зеленчуци, зърнени култури, хранителни масла, какао, кафе, чай и тютюн; производство на консерви; култивиране на дрожди и екстракти от дрожди, производство и ферментация на меласа 02 03 01 утайки от измиване, почистване, белене, центрофугиране и сепариране/разделяне БН 02 03 02 отпадъци от консерванти БН 02 03 03 отпадъци от екстракция с разтворители БН 02 03 04 материали, негодни за консумация или преработване БН 02 03 05 утайки от пречистване на отпадъчни води на мястото на образуването им БН 02 03 99 отпадъци, неупоменати другаде БН 02 04 отпадъци от производство на захар 02 04 01 почва от почистване и измиване на захарно цвекло БН 02 04 02 нестандартен калциев карбонат (сатурачна кал) БН 02 04 03 утайки от пречистване на отпадъчни води на мястото на образуването им БН 02 04 99 отпадъци, неупоменати другаде БН 02 05 отпадъци от млекопреработвателната промишленост 02 05 01 материали, негодни за консумация или преработване БН 02 05 02 утайки от пречистване на отпадъчни води на мястото на образуването им БН 02 05 99 отпадъци, неупоменати другаде БН 02 06 отпадъци от производството на тестени и сладкарски изделия 02 06 01 материали, негодни за консумация или преработване БН 02 06 02 отпадъци от консерванти БН 02 06 03 утайки от пречистване на отпадъчни води на мястото на образуването им БН 02 06 99 отпадъци, неупоменати другаде БН 02 07 отпадъци от производство на алкохолни и безалкохолни напитки (с изключение на кафе, чай и какао) 02 07 01 отпадъци от измиване, почистване и механично раздробяване на суровини БН 02 07 02 отпадъци от алкохолна дестилация БН 02 07 03 отпадъци от химично обработване БН 02 07 04 материали, негодни за консумация или преработване БН 02 07 05 утайки от пречистване на отпадъчни води на мястото на образуването им БН 02 07 99 отпадъци, неупоменати другаде БН 3 ОТПАДЪЦИ ОТ ДЪРВООБРАБОТВАНЕТО И ОТ ПРОИЗВОДСТВОТО НА ДЪРВЕСНИ ПЛОСКОСТИ И МЕБЕЛИ, ЦЕЛУЛОЗА, ХАРТИЯ И КАРТОН 03 01 отпадъци от дървообработването и от производството на дървесни плоскости и мебели 03 01 01 отпадъци от корк и дървесни кори БН 03 01 04* трици, талаш, изрезки, парчета, дървен материал, плоскости от дървесни частици и фурнири, съдържащи опасни вещества ОО 03 01 05 трици, талаш, изрезки, парчета, дървен материал, плоскости от дървесни частици и фурнири, различни от упоменатите в 03 01 04 ОН 03 01 99 отпадъци, неупоменати другаде БН 03 02 отпадъци от консервация на дървесина 03 02 01* нехалогенирани органични консерванти за дървесина БО 03 02 02* органохлорирани консерванти за дървесина БО 03 02 03* органометални консерванти за дървесина БО 03 02 04* неорганични консерванти за дървесина БО 03 02 05* други консерванти за дървесина, съдържащи опасни вещества БО Б 03 02 99 отпадъци от консервация на дървесина, неупоменати другаде БН Б 03 03 отпадъци от производство и преработване на целулоза, хартия и картон 03 03 01 отпадъчни кори и дървесина БН 03 03 02 утайки от зелена луга (от оползотворяване на отпадъчна луга) БН 03 03 05 утайки от обезмастиляване при рециклиране на хартия БН 03 03 07 механично отделени отпадъци от процеса на получаване на целулоза чрез развлакняване на отпадъчна хартия и картон БН 03 03 08 отпадъци от сортиране на хартия и картон, предназначени за рециклиране БН 03 03 09 отпадъчен шлам, съдържащ вар БН 03 03 10 отпадъчни влакна, утайки от механична сепарация, съдържащи влакна, пълнители и покривни материали БН 03 03 11 утайки от пречистване на отпадъчни води на мястото на образуване, различни от упоменатите в 03 03 10 БН 03 03 99 отпадъци, неупоменати другаде БН 4 ОТПАДЪЦИ ОТ КОЖАРСКАТА, КОЖУХАРСКАТА И ТЕКСТИЛНАТА ПРОМИШЛЕНОСТ 04 01 Отпадъци от кожарската и кожухарската промишленост 04 01 01 леш и изрезки от варосани кожи БН 04 01 02 отпадъци от варосване на кожа БН 04 01 03* отпадъци от обезмасляване, съдържащи разтворители без течна фаза БО Б 04 01 04 дъбилни разтвори, съдържащи хром БН 04 01 05 дъбилни разтвори, несъдържащи хром БН 04 01 06 утайки, в частност от пречистване на отпадъчни води на мястото на образуване, съдържащи хром БН 04 01 07 утайки, в частност от пречистване на отпадъчни води на мястото на образуване, несъдържащи хром БН 04 01 08 отпадъци от издъбена кожа, съдържащи хром (хромов шпалт, стружки, изрезки, прах от шлайфане на кожа) БН 04 01 09 отпадъци от апретиране, крайна завършваща обработка БН 04 01 99 отпадъци, неупоменати другаде БН Б 04 02 отпадъци от текстилната промишленост 04 02 09 отпадъци от смесени материали (импрегниран текстил, еластомер, пластомер) БН 04 02 10 органични материи от природни суровини (напр. мазнини, восъци) БН 04 02 14* отпадъци от апретиране, крайна завършваща обработка, съдържащи органични разтворители ОО 04 02 15 отпадъци от апретиране, крайна завършваща обработка, различни от упоменатите в 04 02 14 ОН 04 02 16* багрила и пигменти, съдържащи опасни вещества ОО 04 02 17 багрила и пигменти, различни от упоменатите в 04 02 16 ОН 04 02 19* утайки от пречистване на отпадъчни води на мястото на образуване, съдържащи опасни вещества ОО 04 02 20 утайки от пречистване на отпадъчни води на мястото на образуване, различни от упоменатите в 04 02 19 ОН 04 02 21 отпадъци от необработени текстилни влакна БН 04 02 22 отпадъци от обработени текстилни влакна БН 04 02 99 отпадъци, неупоменати другаде БН 5 ОТПАДЪЦИ ОТ РАФИНИРАНЕ НА НЕФТ, ПРЕЧИСТВАНЕ НА ПРИРОДЕН ГАЗ И ПИРОЛИЗА НА ВЪГЛИЩА 05 01 утайки от рафиниране на нефт 05 01 02* утайки от обезсоляване БО 05 01 03* дънни утайки от резервоари БО 05 01 04* кисели утайки от алкилиране БО 05 01 05* нефтени разливи БО 05 01 06* утайки от нефтопродукти, получени от дейности по поддръжка на инсталации или оборудване БО 05 01 07* кисели катрани БО 05 01 08* други катрани БО 05 01 09* утайки от пречистване на отпадъчни води на мястото на образуване, съдържащи опасни вещества ОО 05 01 10 утайки от пречистване на отпадъчни води на мястото на образуване, различни от упоменатите в 05 01 09 ОН 05 01 11* отпадъци от пречистване на горива с основи БО 05 01 12* нефтопродукти, съдържащи киселини БО 05 01 13 утайки от пречистване на захранваща вода за котли БН 05 01 14 отпадъци от охлаждащи колони БН 05 01 15* отработени филтърни глини БО 05 01 16 отпадъци, съдържащи сяра, образувани от десулфуризация на нефт БН 05 01 17 битум БН 05 01 99 отпадъци, неупоменати другаде БН 05 06 отпадъци от пиролиза на въглища 05 06 01* кисели катрани БО 05 06 03* други катрани БО 05 06 04 отпадъци от охлаждащи колони БН 05 06 99 отпадъци, неупоменати другаде БН 05 07 отпадъци от пречистване и транспортиране на природен газ 05 07 01* отпадъци, съдържащи живак БО Б 05 07 02 отпадъци, съдържащи сяра БН 05 07 99 отпадъци, неупоменати другаде БН Б 6 ОТПАДЪЦИ ОТ НЕОРГАНИЧНИ ХИМИЧНИ ПРОЦЕСИ 06 01 отпадъци от производство, формулиране, доставяне и употреба (ПФДУ) на киселини 06 01 01* сярна киселина и сериста киселина БО 06 01 02* солна киселина БО 06 01 03* флуороводородна киселина БО 06 01 04* фосфорна и фосфориста киселина БО 06 01 05* азотна и азотиста киселина БО 06 01 06* други киселини БО 06 01 99 отпадъци, неупоменати другаде БН 06 02 отпадъци от ПФДУ на основи 06 02 01* калциев хидроксид БО 06 02 03* амониев хидроксид БО 06 02 04* натриев и калиев хидроксид БО 06 02 05* други основи БО 06 02 99 отпадъци, неупоменати другаде БН 06 03 отпадъци от ПФДУ на соли и техни разтвори и метални оксиди 06 03 11* твърди соли и разтвори, съдържащи цианиди ОО 06 03 13* твърди соли и разтвори, съдържащи тежки метали ОО 06 03 14 твърди соли и разтвори, различни от упоменатите в 06 03 11 и 06 03 13 ОН 06 03 15* метални оксиди, съдържащи тежки метали ОО 06 03 16 метални оксиди, различни от упоменатите в 06 03 15 ОН 06 03 99 отпадъци, неупоменати другаде БН 06 04 метал-съдържащи отпадъци, различни от упоменатите в 06 03 06 04 03* отпадъци, съдържащи арсен БО Б 06 04 04* отпадъци, съдържащи живак БО Б 06 04 05* отпадъци, съдържащи други тежки метали БО Б 06 04 99 отпадъци, неупоменати другаде БН Б 06 05 утайки от пречистване на отпадъчни води на мястото на образуването им 06 05 02* утайки от пречистване на отпадъчни води на мястото на образуване, съдържащи опасни вещества ОО 06 05 03 утайки от пречистване на отпадъчни води на мястото на образуване, различни от упоменатите в 06 05 02 ОН 06 06 отпадъци от ПФДУ на химични вещества и смеси, съдържащи сяра, от химични процеси с участие на сяра и от процеси на десулфуризация 06 06 02* отпадъци, съдържащи опасни сулфиди ОО 06 06 03 отпадъци, съдържащи сулфиди, различни от упоменатите в 06 06 02 ОН 06 06 99 отпадъци, неупоменати другаде БН 06 07 отпадъци от ПФДУ на халогенни елементи и от химични процеси с участие на халогенни елементи 06 07 01* отпадъци от електролиза, съдържащи азбест БО Б 06 07 02* активен въглен от производство на хлор БО 06 07 03* утайки на бариев сулфат, съдържащи живак БО Б 06 07 04* разтвори и киселини, например киселини, получени по контактен метод БО 06 07 99 отпадъци, неупоменати другаде БН Б 06 08 отпадъци от ПФДУ на силиций и силициеви производни съединения 06 08 02* отпадъци, съдържащи опасни хлоросилани ОО 06 08 99 отпадъци, неупоменати другаде БН 06 09 отпадъци от ПФДУ на химични вещества и смеси, съдържащи фосфор, и от химични процеси с участие на фосфор 06 09 02 шлака, съдържаща фосфор БН 06 09 03* отпадъци от реакции на основата на калций, съдържащи или замърсени с опасни вещества ОО 06 09 04 отпадъци от реакции на основата на калций, различни от упоменатите в 06 09 03 ОН 06 09 99 отпадъци, неупоменати другаде БН 06 10 отпадъци от ПФДУ на химични вещества и смеси, съдържащи азот, от химични процеси с участие на азот и от производство на торове 06 10 02* отпадъци, съдържащи опасни вещества ОО 06 10 99 отпадъци, неупоменати другаде БН 06 11 отпадъци от производство на неорганични пигменти и оцветители 06 11 01 отпадъци от реакции на основата на калций при производството на титанов диоксид БН 06 11 99 отпадъци, неупоменати другаде БН 06 13 отпадъци от неорганични химически процеси, неупоменати другаде 06 13 01* неорганични продукти за растителна защита, консерванти за дървесина и други биоциди БО 06 13 02* отработен активен въглен (с изключение на 06 07 02) БО 06 13 03 технически въглерод БН 06 13 04* отпадъци от производство на азбест БО 06 13 05* сажди БО 06 13 99 отпадъци, неупоменати другаде БН 7 ОТПАДЪЦИ ОТ ОРГАНИЧНИ ХИМИЧНИ ПРОЦЕСИ 07 01 отпадъци от производство, формулиране, доставяне и употреба (ПФДУ) на основни органични химични вещества и смеси 07 01 01* промивни води и матерни луги БО 07 01 03* халогенирани органични разтворители, промивни течности и матерни луги БО 07 01 04* други органични разтворители, промивни течности и матерни луги БО 07 01 07* халогенирани остатъци от дестилация и остатъци от реакции БО 07 01 08* други остатъци от дестилация и остатъци от реакции БО 07 01 09* халогенирани филтърни кекове и отработени абсорбенти БО 07 01 10* други филтърни кекове и отработени абсорбенти БО 07 01 11* утайки от пречистване на отпадъчни води на мястото на образуване, съдържащи опасни вещества ОО 07 01 12 утайки от пречистване на отпадъчни води на мястото на образуване, различни от упоменатите в 07 01 11 ОН 07 01 99 отпадъци, неупоменати другаде БН 07 02 отпадъци от ПФДУ на пластмаси, синтетичен каучук и изкуствени влакна 07 02 01* промивни води и матерни луги БО 07 02 03* халогенирани органични разтворители, промивни течности и матерни луги БО 07 02 04* други органични разтворители, промивни течности и матерни луги БО 07 02 07* халогенирани остатъци от дестилация и остатъци от реакции БО 07 02 08* други остатъци от дестилация и остатъци от реакции БО 07 02 09* халогенирани филтърни кекове и отработени абсорбенти БО 07 02 10* други филтърни кекове и отработени абсорбенти БО 07 02 11* утайки от пречистване на отпадъчни води на мястото на образуване, съдържащи опасни вещества ОО 07 02 12 утайки от пречистване на отпадъчни води на мястото на образуване, различни от упоменатите в 07 02 11 ОН 07 02 13 отпадъци от пластмаси БН 07 02 14* отпадъци от добавки, съдържащи опасни вещества ОО 07 02 15 утайки от пречистване на отпадъчни води на мястото на образуване, различни от упоменатите в 07 02 14 ОН 07 02 16* отпадъци, съдържащи опасни силикони ОО 07 02 17 отпадъци, съдържащи силикони, различни от посочените в 07 02 16 ОН 07 02 99 отпадъци, неупоменати другаде БН 07 03 отпадъци от ПФДУ на органични багрила и пигменти (с изключение на 06 11) 07 03 01* промивни води и матерни луги БО 07 03 03* халогенирани органични разтворители, промивни течности и матерни луги БО 07 03 04* други органични разтворители, промивни течности и матерни луги БО 07 03 07* халогенирани остатъци от дестилация и остатъци от реакции БО 07 03 08* други остатъци от дестилация и остатъци от реакции БО 07 03 09* халогенирани филтърни кекове и отработени абсорбенти БО 07 03 10* други филтърни кекове и отработени абсорбенти БО 07 03 11* утайки от пречистване на отпадъчни води на мястото на образуване, съдържащи опасни вещества ОО 07 03 12 утайки от пречистване на отпадъчни води на мястото на образуване, различни от упоменатите в 07 03 11 ОН 07 03 99 отпадъци, неупоменати другаде БН 07 04 отпадъци от ПФДУ на органични препарати за растителна защита (с изключение на 02 01 08 и 02 01 09), препарати за консервация на дървесина (с изкл. на 03 02) и други биоциди 07 04 01* промивни води и матерни луги БО 07 04 03* халогенирани органични разтворители, промивни течности и матерни луги БО 07 04 04* други органични разтворители, промивни течности и матерни луги БО 07 04 07* халогенирани остатъци от дестилация и остатъци от реакции БО 07 04 08* други остатъци от дестилация и остатъци от реакции БО 07 04 09* халогенирани филтърни кекове и отработени абсорбенти БО 07 04 10* други филтърни кекове и отработени абсорбенти БО 07 04 11* утайки от пречистване на отпадъчни води на мястото на образуване, съдържащи опасни вещества ОО 07 04 12 утайки от пречистване на отпадъчни води на мястото на образуване, различни от упоменатите в 07 04 11 ОН 07 04 13* твърди отпадъци, съдържащи опасни вещества ОО 07 04 99 отпадъци, неупоменати другаде БН 07 05 отпадъци от ПФДУ на фармацевтични продукти 07 05 01* промивни води и матерни луги БО 07 05 03* халогенирани органични разтворители, промивни течности и матерни луги БО 07 05 04* други органични разтворители, промивни течности и матерни луги БО 07 05 07* халогенирани остатъци от дестилация и остатъци от реакции БО 07 05 08* други остатъци от дестилация и остатъци от реакции БО 07 05 09* халогенирани филтърни кекове и отработени абсорбенти БО 07 05 10* други филтърни кекове и отработени абсорбенти БО 07 05 11* утайки от пречистване на отпадъчни води на мястото на образуване, съдържащи опасни вещества ОО 07 05 12 утайки от пречистване на отпадъчни води на мястото на образуване, различни от упоменатите в 07 05 11 ОН 07 05 13* твърди отпадъци, съдържащи опасни вещества ОО 07 05 14 твърди отпадъци, различни от упоменатите в 07 05 13 ОН 07 05 99 отпадъци, неупоменати другаде БН 07 06 отпадъци от ПФДУ на мазнини, смазки, сапуни, перилни и почистващи препарати, дезинфекциращи средства и козметични продукти 07 06 01* промивни води и матерни луги БО 07 06 03* халогенирани органични разтворители, промивни течности и матерни луги БО 07 06 04* други органични разтворители, промивни течности и матерни луги БО 07 06 07* халогенирани остатъци от дестилация и остатъци от реакции БО 07 06 08* други остатъци от дестилация и остатъци от реакции БО 07 06 09* халогенирани филтърни кекове и отработени абсорбенти БО 07 06 10* други филтърни кекове и отработени абсорбенти БО 07 06 11* утайки от пречистване на отпадъчни води на мястото на образуване, съдържащи опасни вещества ОО 07 06 12 утайки от пречистване на отпадъчни води на мястото на образуване, различни от упоменатите в 07 06 11 ОН 07 06 99 отпадъци, неупоменати другаде БН 07 07 отпадъци от ПФДУ на химични вещества и смеси с висока степен на чистота и химични продукти, неупоменати другаде 07 07 01* промивни води и матерни луги БО 07 07 03* халогенирани органични разтворители, промивни течности и матерни луги БО 07 07 04* други органични разтворители, промивни течности и матерни луги БО 07 07 07* халогенирани остатъци от дестилация и остатъци от реакции БО 07 07 08* други остатъци от дестилация и остатъци от реакции БО 07 07 09* халогенирани филтърни кекове и отработени